title: Altailaiset

text: Suullinen kansanperinne käsittää sankarirunoja, satuja, myyttisiä ja historiallisia tarinoita, sananlaskuja ja arvoituksia. Perinteisen uskonnon šamanismin merkitys on nykyään vähäinen. Neuvostoaikana syntyi altainkielinen kirjallisuus ja kansallinen ammattitaide.


title: Altailaiset

text: Altailaisten taloudellinen ja sosiaalinen tilanne on nykyään heikko. Syntyvyys on korkea, maaseutuväestön osuus suuri ja elintaso alhainen. Vuonna 1989 puolet kansasta sai elantonsa maataloudesta, joka on viime vuosikymmenten aikana pahasti kriisiytynyt. Maaseudulla on paljon liikaväestöä, jolle tasavallan ainoa kaupunki Gorno-Altaisk ei kykene tarjoamaan työtä. Sivistyneistön osuus on pieni. Kielellinen venäläistyminen edistyy hitaasti, mutta vääjäämättä.


title: Sinodonttisuus

text:
Sinodonttisuus on hampaiden muoto, joka on luonteenomainen joillekin Itä-Aasian kansoille ja intiaaneille. Sinodonttisuus kiinnostaa tutkijoita intiaanien alkuperän ja sukulaiskansojen selvittämisen kannalta.
Sinodonttisuutta on muun muassa pohjoisissa han-kiinalaisissa ja joissain japanilaisissa.


title: Sinodonttisuus

text:
Sundadonttisuus on sinodonttisuutta edeltänyt, varhempi kehitysvaihe, joka on levinnyt laajemmalle kuin sinodonttisuus.
Sundadonttisuutta on löytynyt mm. Taiwanin Jōmon-kauden alkuasukkaiden parista, Filippiineiltä, Indonesiasta, Thaimaasta, Borneosta, Laosista ja Malesiasta. Sinodonttisuutta on löytynyt Kiinasta, Mongoliasta, Itä-Siperiasta, intiaaneilta ja Yayoi-kauden japanilaisilta.


title: Dublinilaisia

text: Dublinilaisia ("Dubliners") on James Joycen novellikokoelma, joka valmistui vuonna 1907, mutta julkaistiin vasta 1914. Pentti Saarikosken tekemä suomennos julkaistiin vuonna 1965 Tammen Keltainen kirjasto -sarjassa. Vuonna 2012 Basam Books julkaisi teoksesta toisen, Heikki Salojärven tekemän suomennoksen, johon liittyy Jyrki Vainosen esipuhe.


title: Dublinilaisia

text: "Dublinilaisissa" James Joyce kirjoittaa tavallisten irlantilaisten elämästä 1900-luvun alun Dublinissa. Joyce kuvaa tarkasti kaupunkia ja sen olemusta; kirjassa esiintyvät paikannimet ovat kaikki todellisia, muun muassa St Stephen's Green, Liffeyjoki ja O'Connell Street, jonka varrella Joyce-patsas katsoo nykyään miettivänä kohti taivasta. Joyce loi Dublinista oman kirjallisen ”pienoisuniversuminsa”. Useat "Dublinilaisten" henkilöt esiintyvät myös Joycen muissa kirjoissa, kuten "Odysseuksessa".


title: Dublinilaisia

text: Hyvin moni kirjan novelleista käsittelee katolisuutta, jonka asema Irlannissa oli ja on edelleenkin vankkumaton. Toinen syy katolisuudesta kirjoittamiseen oli se, että Joyce asettui täysin katolisuutta vastaan jo 16-vuotiaana ja tämän takia tunsi tarvetta kirjoittaa aiheesta. Joycen mukaan kirkko vainosi häntä koko hänen elämänsä ajan, tavalla tai toisella.


title: Dublinilaisia

text: Kirja koostuu useista lyhyistä novelleista. Osa novelleista on kirjoitettu minämuodossa ja osassa on kaikkitietävä kertoja.


title: Dublinilaisia

text: Tarja Pulli toteaa arviossaan molempien suomennosten ansiot. Saarikosken suomennos ei ole vanhentunut, mutta Salojärven käännös on helppolukuinen. Hän suosittelee kokoelmaa "Ulysseksen" kanssa kamppailevalle nuorisolle ja palaamaan "Ulyssekseen" kahdenkymmenen vuoden kuluttua.


title: Reg Parnell

text: Reginald Harold Haslam Parnell (2. heinäkuuta 1911 Derby, Englanti − 7. tammikuuta 1964 Derby, Englanti) oli Formula 1 -kuljettaja ja -tallipäällikkö. Hän ajoi seitsemässä Grand Prix'ssä ja saavutti yhden palkintopallisijoituksen sekä yhteensä yhdeksän pistettä. Hänellä oli omaa nimeään kantanut F1-talli. Hän ajoi myös sarjan ulkopuolisia kilpailuja, mm. Goodwoodissa, jossa hänen useat voittonsa antoivat tälle lempinimeksi "Goodwoodin keisari".


title: Reg Parnell

text: Ennen Formula 1-sarjaa Parnell aloitti kilpa-ajamisen vuonna 1935, mutta pari vuotta myöhemmin menetti ajolupansa osuttuaan kilpatoveri Kay Petren autoon BRDC 500 -kilpailun harjoituksissa, jolloin Petre sai useita iskuja päähän eikä ajanut enää ikinä. Toisen maailmansodan jälkeen Parnell kilpaili ERA:n ja Maseratin autoilla Grand Prix -kilpailuissa, joissa voitti Ruotsin osakilpailun jäisellä järvellä sekä Jerseyn katukisan.


title: Reg Parnell

text: Formula 1-sarjan jälkeen hän keskittyi urheiluautoluokkiin, joissa toimi sekä Aston Martin-jäsenenä sekä tallipäällikkönä. Lisäksi hän toimi oman F1-tallinsa tallipäällikkönä. Reg Parnell -tallin oli tarkoitus valmistaa oma monokokki F1-sarjaa varten, mutta Parnell kuoli peritoniittiin umpilisäkeleikkauksessa. Hänen poikansa Tim jatkoi tallin johtamista.


title: Oravisalo

text: Oravisalo on saari Rääkkylän kunnassa, Itä-Suomessa. Lisäksi Oravisalo on myös tämän saaren keskiosissa oleva kylä, paremmin asutuskeskittymä.


title: Oravisalo

text:
Oravisalolla on pinta-alaa noin 49 km² ja se onkin Suomen 9. suurin sisävesisaari . Saari sijaitsee Oriveden vesistössä. Oravisalon erottaa Varpasalosta Ihalansalmi, joka on noin puoli kilometriä leveä, pari kilometriä pitkä ja 13 metriä syvä. Mantereesta se eroaa Kivisalmen ja Arvinsalmen luona. Satelliittikuvissa saari muistuttaa numeroa 4. Oravisalon saari jakautuu Oravisaloon ja Hypönniemeen. Saaren kallioperä on liuskekiveä tai pegraatiittigraniittia.
Oravisalon ja Varpasalon kotisivut http://oravisalovarpasalo.blogit.fi


title: Oravisalo

text: Oravisalo ilmestyi ensi kerran kartalle, kun Täyssinän rauhassa yksi rajapaikka, Paskoluoto, sijaitsi Oravisalosta vähän länteen. Ensimmäisen asukkaansa kylä sai jo ennen vuotta 1618, vaikka kylää ei mainitakaan. Vielä vuoden 1618 maakirjassa Lassi Varoisen talo laskettiin Oravilahteen kuuluvaksi, vaikka talo oli Oravisalossa. Kylä näyttää toimineen 1600-luvulla porttina lännestä tuleville, sillä konet sinne saapuneista jatkoivat sitten itään. 1695 alkoi maakunnassa kapina. Rääkkylässä se alkoi 1697, kun oravisalolaiset vangitsivat, pahoinpitelivät ja ryöstivät kaksi veronottajaa. Yksi oravisalolainen teloitettiin kapinan jälkiselvittelyissä. 1700-luvulla saari jaettiin Liperin ja Kiteen kesken: saaren pohjois- ja länsiosa Liperille ja keski- ja eteläosa Kiteelle. 1717 rakennettiin tie Oravisalon läpi Kiteeltä Liperiin. 1800-luvun alun piirijaossa Oravisalon ja Hypönniemen kylät erotettiin lopullisesti toisistaan. 1850-luvulla koko saari liitettiin uuteen Rääkkylän kuntaan. Saarelle rakennettiin 1900-luvun alussa kaksi koulua, Keski-Oravisaloon ja Vannilaan, nuorisotalo ja työväentalo. Nuorisotalo purettiin myöhemmin. Jatkosodan aikana saaren itäpäähän rakennettiin Salpa-linjan varustuksia. Enimmillään asukkaita oli 1950-luvulla liki 400 henkeä. Sen jälkeen väkimäärä alkoi laskea. Arvinsalmeen tuli lossi sekä Kivisalmeen silta 1980-luvulle mennessä ja Vannilan koulu sekä saaren kauppa lakkautettiin 2000-luvun alussa.


title: Oravisalo

text: Hernevaara, Oravisalo


title: Oravisalo

text: Oravisalossa harjoitetaan maataloutta, metsätaloutta ja yrittäjyyttä. Moni käy töissä muualla. Saarella on oma 4H-kerho.


title: Oravisalo

text: Auli Partion silkkituoteyritys Silkkipartio on toiminut vuodesta 1992.


title: Oravisalo

text: Oravisalon itäosissa on Salpapolku, jossa voi tutustua Salpa-linjaan ja sen historiaan. Myös Kivisalmen avokanava on nähtävyys. Kivisalmessa on levähdyspaikka ja toisella rannalla tanssilava.


title: Oravisalo

text: Hypönniemi on nimitys Oravisalon saaren länsiosalle. Pinta-ala on noin kolmannes koko saaren pinta-alasta. Asukkaita on kolmisenkymmentä. Valta-osa asukkaista on jo eläkeläisiä. Hypönniemi on suurimmalta osalta metsää.


title: Oravisalo

text: Hypönniemen kylä perustettiin 1600-luvun alussa. Ensimmäinen asukas, Paavila Iivananpoika Kirtsinen, mainitaan vuodelta 1618. Hän rakensi talonsa Ihalansalmen rannalle. Kylä pysyi yksitaloisena 1600-luvun puoliväliin saakka, jolloin sinne perustettiin viisi uutta taloa. Uudet asukkaat tulivat Oravisalon kylästä. 1700-luvulla Hypönniemi liitettiin Liperiin ja sai nimekseen "Liperin Oravisalo". Samalla siihen liitettiin myös Hernevaaran kylä. 1850-luvulla Hypönniemi liitettiin uuteen Rääkkylän kuntaan ja sen nimi palasi Hypönniemeksi. Samalla siitä erotettiin Hernevaara. Hypönniemeen tehtiin oma kansakoulu 1800-1900-lukujen vaihteessa. Enimmillään asukkaita oli 1950-luvulla, lähes sata. Sitten väkimäärä kääntyi laskuun ja koulu lakkautettiin.


title: Oravisalo

text:
Hernevaara on yksi asutuskeskittymä Oravisalon pohjoispäässä. Asukkaita on kymmenkunta.
Hernevaara ilmestyi alun perin Liperin kylien joukkoon vuonna 1651. Kylä on ilmeisesti perustettu samoihin aikoihin. Alussa kylässä oli kaksi taloa. 1750-luvulla talomäärä oli kasvanut neljään. 1700-luvulla Hernevaara liitettiin Liperiin ja osaksi Liperin Oravisaloa (Hypönniemeä). 1850-luvulla kylä liitettiin Rääkkylään ja erotettiin Hypönniemestä. Kylässä ei ole ollut asukkaita pariakymmentä enempää.


title: Dracula 2000

text: Dracula 2000 (joissain maissa myös "Dracula 2001") on vuonna 2000 tehty kauhuelokuva. Elokuvan on ohjannut Patrick Lussier.


title: Dracula 2000

text: Elokuva kertoo vanhasta vampyyrista nimeltä Abraham Van Helsing. Hän pitää hyvin myyvää antiikkikauppaa Lontoossa. Abrahamilla on apulainen Simon, joka ei tiedä Abrahamin todellista taustaa. Simon ihmettelee hopeista arkkua, jota Abraham vartioi hyvin tarkasti pitäen sitä kassaholvissaan. Ammattivarkaat pääsevät murtautumaan kassaholviin, iskevät silmänsä hopeiseen arkkuun ja vievät sen mukanaan. Lentomatkalla tapahtuu se pahin ja hopeisen arkun salaisuudet paljastuvat. Kaikkien aikojen pelätyin ja viettelevin paholainen on päässyt vapaaksi!


title: David Murray (kilpa-autoilija)

text: David Murray (28. joulukuuta 1909 Edinburgh – 5. huhtikuuta 1973 Las Palmas, Espanja) oli skotlantilainen Formula 1 -kuljettaja. Hän osallistui kuuteen Grand Prix -kilpailuun vuosina 1950–1952.


title: David Murray (kilpa-autoilija)

text: Murray myös perusti Ecurie Ecossen, skotlantilaisen moottoriurheilutallin Edinburghissa.


title: Annihiloiva polynomi

text: Annihiloiva polynomi on annettuun neliömatriisiin liittyvä polynomifunktio, jolla on sellainen ominaisuus, että kun matriisi sijoitetaan polynomiin muuttujan paikalle, tulokseksi saadaan nollamatriisi. Luonnollisesti tässä polynomi ei saa olla nollapolynomi (siis nollan suuruinen vakio). Matemaattisesti ilmaistuna polynomi formula_1 on matriisin formula_2 annihiloiva polynomi, jos ja vain jos


title: Annihiloiva polynomi

text: missä formula_4 on siis nollamatriisi. Matriisi on siis annihiloivan polynominsa nollakohta. Cayleyn–Hamiltonin lauseen nojalla jokaisella neliömatriisilla on ainakin yksi annihiloiva polynomi, nimittäin kyseisen matriisin karakteristinen polynomi. Annihiloivia polynomeja voi olla kuitenkin myös muita.


title: Annihiloiva polynomi

text: Erityisen tärkeä annihiloiva polynomi on alimmanasteinen pääpolynomi, joka toimii matriisin annihiloivana polynomina. Voidaan osoittaa, että tämä polynomi on annetulle matriisille yksikäsitteinen ja se tunnetaan matriisin minimaalipolynomina. Minimaalipolynomi on tärkeä, sillä siitä on luettavissa suoraan monia vastaavan matriisin ominaisuuksia.Tämä tulos myös yleistyy: minimaalipolynomi on aina jokin karakteristisen polynomin tekijä.


title: Annihiloiva polynomi

text: Minimaalipolynomin avulla voidaan tutkia myös mm. matriisin Jordanin normaalimuotoa tai komponenttimatriiseja.


title: Faryabin maakunta

text: Faryabin maakunta on yksi Afganistanin 34 maakunnasta. Se sijaitsee maan pohjoisrajalla Vuonna 2006 Faryabin alueella arvioitiin elävän noin 858 600 asukasta. Afganistanissa ei ole vuosiin suoritettu väestönlaskentoja; vuonna 1979 asukkaita oli 541 706. Asukkaista suuri osa on uzbekkeja ja tadžikkeja. Daikondin maakunnan pääkaupunki on Meimana.


title: Leslie Johnson

text: Leslie George Johnson (22. maaliskuuta 1912 – 8. kesäkuuta 1959) oli brittiläinen Formula 1 -kuljettaja. Hän ajoi ainoastaan yhden Grand Prix’n vuonna 1950, mutta hän ajoi myös urheiluautoilla sekä ralleissa.


title: Kraggenburg

text: Kraggenburg on asutuskeskus Flevolandin provinssissa, Alankomaissa. Kraggenburg on osa Noordoostpolderin kuntaa. Vuonna 2006 Kraggenburgissa oli 1 500 asukasta, joista naisia oli 730 ja miehiä 770. Asukkaista 21 prosenttia oli 0–15-vuotiaita, 11 % 15–25-vuotiaita, 27 % 25–45-vuotiaita, 29 % 45–65-vuotiaita ja loput 14 % yli 65-vuotiaita. Rakennettua aluetta asutuskeskuksessa oli vuonna 2001 0,22 km² ja alue sisälsi 341 asuntoa.


title: Kraggenburg

text: Kraggenburg sijaitsee noin 15 kilometriä kaakkoon kunnan keskuksesta, Emmeloordista. Linnuntietä Kraggenburgista on matkaa Vollenhoveen 3,8 km, Moespotiin 4,9 km, Ensiin 5,8 km, Marknesseen 6 km ja Blokzijliin.


title: Bergin linna

text: Bergin linna (, , ) on linna Colmar-Bergin kunnassa, Luxemburgissa. Se on Luxemburgin suurherttuan ensisijainen residenssi. Nykyisen linnan rakennutti suurherttua Vilhelm IV vuosina 1907–1911. Uuden linnan tieltä purettiin aikaisempi linna, joka oli ollut Luxemburgin suurherttuoiden hallussa vuodesta 1845.


title: Bergin linna

text: Toisen maailmansodan aikana linnan miehitti natsi-Saksa. Miehityksen aikana linnasta katosi useita arvoesineitä, ja linnaan tehtiin suuria muutoksia. Sodan loputtua aloitettiin restaurointityöt, jotka kestivät useita vuosia. Suurherttuaperhe palasi lopulta linnaan vuonna 1964.


title: Espel

text: Espel on asutuskeskus Flevolandin provinssissa, Alankomaissa. Espel on osa Noordoostpolderin kuntaa. Vuonna 2006 Espelissä oli 1 380 asukasta, joista naisia oli 640 ja miehiä 740.


title: Espel

text: Espel sijaitsee noin kuusi kilometriä länteen kunnan keskuksesta, Emmeloordista. Linnuntietä Espelistä on matkaa Tollebeekiin 4,3 km, Creiliin 5,7 km ja Urkiin 6,5 km.


title: Espel

text: Espelin läpi kulkee pohjois–eteläsuunnassa N-712-tie Lemmeristä Urkiin.


title: Espel

text: Rakennettua aluetta Espelissä oli vuonna 2001 0,29 km² ja alue sisälsi 301 asuntoa.


title: Ens

text: Ens on asutuskeskus Flevolandin provinssissa, Alankomaissa. Ens on osa Noordoostpolderin kuntaa. Vuonna 2006 Ensissä oli 3 180 asukasta, joista naisia oli 1 540 ja miehiä 1 640.


title: Ens

text: Ens sijaitsee noin kymmenen kilometriä kaakkoon kunnan keskuksesta, Emmeloordista. Linnuntietä Ensistä on matkaa Middelbuurtiin 3,4 km, Kraggenburgiin 5,8 km ja Brunnepeen 8,7 km.


title: Ens

text: Ensin läpi kulkee luode–kaakkosuunnassa N50-tie Emmeloordista Oldebroekin kunnan Hattemerbroekiin. Myös länsi–itäsuuntainen N352-tie kulkee Ensin läpi.


title: Ens

text: Rakennettua aluetta Ensissä oli vuonna 2001 0,57 km² ja alue sisälsi 846 asuntoa.


title: Second Heat

text: Second Heat on yhdysvaltalaisen heavy metal -yhtye Racer X:n vuonna 1988 julkaisema toinen albumi, jossa kitaristi Bruce Bouillet ja rumpali Scott Travis soittavat ensimmäistä kertaa.


title: Ghaznin maakunta

text: Ghaznin maakunta on yksi Afganistanin 34 maakunnasta. Se sijaitsee maan itäosassa, strategisesti tärkeän Kabulin ja Kandaharin välisen maantien varrella. Vuonna 2006 Ghaznin alueella arvioitiin elävän noin 1 626 000 asukasta. Afganistanissa ei ole vuosiin suoritettu väestönlaskentoja; vuonna 1979 asukkaita oli 646 623.


title: Ghaznin maakunta

text: Ghaznin maakunnan pääkaupunki on Ghazni. Kuivuus ja tulvat ovat heikentäneet maakunnan infrastruktuuria 2000-luvulla


title: Fischbachin linna

text: Fischbachin linna (, , ) on linna Fischbachin kunnassa, Keski-Luxemburgissa. Sitä on historiansa aikana muutettu ja vaurioitettu useaan otteeseen. Vuonna 1635 se tuhoutui täydellisesti kolmikymmenvuotisessa sodassa.


title: Fischbachin linna

text: Suurherttuoille linna päätyi ensimmäistä kertaa vuonna 1850, kun suurherttua Vilhelm II hankki sen haltuunsa. Toisen maailmansodan aikana linnaa miehitti Natsi-Saksa. Linnasta tehtiin tuolloin saksalaisten taiteilijoiden oleskelupaikka. Linnaa ei kuitenkaan muiden linnojen tavoin muutettu natsien mieltymyksiä vastaavaksi. Sodan päätyttyä linna olikin muuttovalmis maanpaossa olleelle suurherttuatar Charlotelle, toisin kuin virallinen residenssi Suurherttuan palatsi ja Bergin linna. Suurherttuatar Charlotte eli linnassa kuolemaansa, vuoteen 1985, asti.


title: Bant

text: Bant on asutuskeskus Flevolandin provinssissa, Alankomaissa. Bant on osa Noordoostpolderin kuntaa. Vuonna 2006 Bantissa oli 1 400 asukasta, joista naisia oli 670 ja miehiä 730.


title: Bant

text: Bant sijaitsee noin kymmenen kilometriä pohjoiseen kunnan keskuksesta, Emmeloordista. Linnuntietä Bantista on matkaa Rutteniin 5 km, Schoterzijliin 7,1 km, Bantegaan 8,1 km ja Kooislootiin 8,1 km.


title: Bant

text: Rakennettua aluetta Bantissa oli vuonna 2001 0,2 km² ja alue sisälsi 302 asuntoa.


title: Bant

text: Bantissa on Agrico Hollandin Agrico Research, joka harjoittaa perunansiementen jalostusta.


title: Bow Wow

text: Shad Gregory Moss (tunnettiin aiemmin nimellä Lil' Bow Wow, s. 9. maaliskuuta 1987 Columbus, Ohio) on yhdysvaltalainen rap-artisti ja näyttelijä, joka käyttää esiintymisnimeä Bow Wow.


title: Bow Wow

text: Bow Wow aloitti musiikkiuransa 5-vuotiaana, jolloin hän käytti nimeä "Kid Gangsta". Vuotta myöhemmin, 1993, hän piti keikkakiertueen kotikaupungissaan Columbuksessa. Hänen lahjakkuutensa huomasivat Snoop Dogg ja Dr. Dre, jotka antoivat hänelle lempinimen "Lil' Bow Wow". Myöhemmin Dr. Dren vaikutuksella hän pääsi levy-yhtiö Death Row Recordsin listoille. "Lil' Bow Wow" esiintyi myös Snoop Doggin Doggystyle-albumin musiikkivideolla "Gin And Juice".


title: Bow Wow

text:
Bow Wow otti Lil'-sanan pois esiintymisnimestään vuonna 2003 "Unleashed"-albumillensa, jonka hän julkaisi nimellä Bow Wow.
Unleashedin jälkeen Bow Wow:n seuraava albumi oli vuoden 2005 "Wanted", jolta julkaistiin singlet "Fresh Azimiz", "Let Me Hold You" ja "Like You". Wanted oli ensimmäinen Bow Wow:n albumi, joka sai Parental Advisory Explicit Content - tarran.
Wantedia seurasi vuonna 2006 "The Price Of Fame". Siltä julkaistiin singlet "Shortie Like Mine", "Outta My System" ja "I'm A Flirt".
Seuraavana talvena Bow Wow julkaisi levyn Face Off R&B-laulaja Omarionin kanssa, jonka singlet olivat "Girlfriend" ja "Hey Baby (Jump Off)".
Bow Wow julkaisi vuonna 2009 albumin "New Jack City II", jonka piti olla hänen viimeinen albumi, mutta myöhemmin Bow Wow ilmoitti julkaisevansa uuden albumin, "The Transition To Shad Moss". "New Jack City II":lta julkaistiin vai yksi single, "You Can Get It All".
Elokuussa 2009 hän ilmoitti liittyvänsä rap-artisti Lil' Waynen Cash Money - levy-yhtiöön, ja ilmoitti kappaleessaan "I know I'm The Shit" hänen seitsemännen albuminsa The Transition To Shad Moss olevan jo tuotannossa.
Bow Wow vihjasi myöhemmin YouTube-videossa levyn kappaleen Dirty Girl, T-Painin ja Pitbullin kanssa olevan ensimmäinen single albumilta.


title: Bow Wow

text: Bow Wow on ollut vierailevana näyttelijänä mm. televisio-ohjelmissa "Moesha","The Steve Harvey Show", "Ruma Betty", "Entourage", "Smallville" ja "Magic shoes". Hän teki debyyttinsä elokuvanäyttelijänä vuonna 2002, jolloin hän näytteli "Taikatossuissa". Elokuvan suosion ansiosta hän on saanut rooleja muutamiin Hollywood –elokuviin, "iin" ja viimeisimpänä Lottery Ticketiin , jossa hän näyttelee pääosaa.


title: Bow Wow

text:
Bow Wow seurusteli R&B–laulaja Ciaran kanssa noin vuoden verran. Nykyään hän seurustelee The Pussycat Dollsista tutun Melody Thorntonin kanssa. Hän on esiintynyt myös MTV:llä My Super Sweet 16-ohjelmassa.
Bow Wow liittyi Cash Money Recordsiin vuonna 2009.Hänen seuraava albuminsa tullaan julkaisemaan 1 Marraskuuta.Albumilla tulvat vierailemaa ainakin:Birdman, Boyz II Men, Chris Brown, DJ Khaled, Fabolous, Game, Lil Wayne, Lloyd Banks, Meek Mill, Nas, Nelly, Nicki Minaj, Sean Kingston, Snoop Dogg, Styles P ja Talib Kweli.Albumimin ensimmäinen single Ain't Thinkin' julkaistiin 1 marraskuuta 2010.


title: Cai Lun

text: Cai Lun (; Wade-Giles: Tsai Lun) (50 – 121) oli Kiinassa elänyt eunukki, jota kiinalaiset ovat 100-luvulta alkaen pitäneet paperin ja paperinvalmistusprosessin keksijänä. Hänen elämästään tiedetään hyvin vähän. Noin vuonna 105 hän esitteli keisari Ho Tille ensimmäiset paperiarkit, jotka oli valmistettu hienonnetusta kasvimassasta prässäämällä ja kuivattamalla. Han-dynastian historiikissa kerrotaan Cai Lunin keksinnöistä. Kiinassa hänen nimensä on hyvin tunnettu.


title: Cai Lun

text: Aikaisemmin niin sanottu paperi tehtiin Kiinassa bambusta ja ne olivat raskaita ja kömpelöitä käsitellä ja kuljettaa. Myös silkkiä käytettiin, mutta se oli hyvin kallista. Cai Lunin Kiinassa ei tunnettu vielä edes pergamentin tai veliinin tapaista materiaalia, jotka lännessä olivat käytössä kirjoitusten tallentamisessa, joten Cai Lunin keksintö oli vertaansa vailla. Veliini valmistettiin lampaan tai vasikan nahasta.


title: Cai Lun

text: Nykyisin paperinvalmistus tapahtuu hienontamalla kasvimateriaali sosemaiseksi aineeksi, josta tehdään teollisesti tai käsin paperia. Seulan avulla siivilöidään ohut kerros paperimassaa tasaiseksi levyksi, joka kuivataan prässäämällä. Kiinalainen paperi valmistettiin alun perin mulperipuun kuoresta.


title: Cai Lun

text: Pian kiinalaiset veivät paperia ympäri Aasiaa, mutta paperin tekotapa pysyi vuosisatoja kiinalaisten salaisuutena. Eurooppalaiset alkoivat valmistaa paperia vasta 1000 vuotta myöhemmin opittuaan sen taidon arabeilta. Arabit taas olivat varastaneet sen taidon kiinalaisilta. Arabit olivat nimittäin vanginneet muutamia kiinalaisia paperintekijöitä vuonna 751 ja pian paperinvalmistus aloitettiin Samarkandissa ja Bagdadissa. Arabimaailman kautta taito levisi myös länteen ja Euroopassa paperia alettiin tehdä 1100-luvulla. Gutenbergin keksintö toi paperille painetut tuotteet kaikkien ulottuville.


title: Cai Lun

text: Kiinalaisissa aikakirjoissa kerrotaan, että Cai Lunin keksintö miellytti keisari Hetä suuresti, joten keisari myönsi hänelle ylimyksen arvon. Cai Lunista tuli varakas, mutta hän sekaantui myöhemmin palatsin sisäisiin juonitteluihin ja päätyi hävinneelle puolelle. Aikakirjojen mukaan jouduttuaan epäsuosioon Cài Lún kävi kylvyssä, puki ylleen parhaat vaatteensa ja joi myrkkyä.


title: Cai Lun

text: Cai Lunia koskevien viittausten puuttuminen on herättänyt epäilyn, että hän olisi keksitty henkilö. Tutkimukset ovat kuitenkin osoittaneet, että Cai Lun -niminen henkilö toimi Kiinan keisarin hovin virkailijana.


title: Ski (Norja)

text: Ski on yksi Norjan kunnista ja sen hallinnollisena keskuksena toimiva samanniminen kaupunki. Se sijaitsee Akershusin läänissä. Kuntaa rajaavat Oslo, Enebakk, Hobøl, Ås ja Oppegård. Sen hallinnollinen keskustaajama on Ski. Skin vaakuna on peräisin vuodelta 1984. Tammikuussa 2013 tehdyn väestönlaskennan mukaan Skin kunnassa oli 29 307 asukasta.


title: Creil

text: Creil on asutuskeskus Flevolandin provinssissa, Alankomaissa. Creil on osa Noordoostpolderin kuntaa. Vuonna 2009 Creilissä oli 1 680 asukasta.


title: Creil

text: Creil sijaitsee noin kuusi kilometriä luoteeseen kunnan keskuksesta, Emmeloordista. Linnuntietä Creilistä on matkaa Rutteniin 4,3 km ja Espeliin 5,7 km.


title: Creil

text: Creilissä on kolme koulua ja kirkko.


title: Creil

text: Creilin väkiluvun kehitys vuosina 2006–2009:


title: Sørum

text: Sørum on Norjan kunta Akershusin läänissä. Kuntaa rajaavat Ullensaker, Nes, Aurskog-Høland, Fet, Skedsmo ja Gjerdrum. Sørumin vaakuna on peräisin vuodelta 1981. Tammikuussa 2013 tehdyn väestönlaskennan mukaan kunnassa oli 16 363 asukasta.


title: Pihkatikka

text: Pihkatikka ("Picoides borealis") on tikkojen heimoon kuuluva uhanalainen lintu.


title: Pihkatikka

text: Pihkatikan pituus on 18–22 senttiä ja siipien kärkiväli 35–38 senttiä. Se on pohjantikan sukulainen ja myös kolmivarpainen, mustavalkoinen tikka. Pihkatikan vatsapuoli on vaalea tummin täplin, selkäpuoli musta valkoisin vaakasuorin täplärivein. Koiraalla on lisääntymisaikana pieni punainen juova mustan päälaen ja valkoisen posken välissä, mistä englanninkielinen nimi "Red-cockaded Woodpecker" ("Punakokarditikka"). Naaras on hieman koirasta suurempi.


title: Pihkatikka

text: Pihkatikka on endeeminen laji Yhdysvaltojen itä- ja kaakkoisosissa. Aiemmin laji pesi Keskilännessä asti, mutta se on nykyisin suuresti harvinaistunut ja pesii Floridasta Virginiaan ja lännessä Oklahoman kaakkoisosissa ja Teksasin itäosissa. Nykyinen pesimäkanta on vain noin prosentti siitä, mitä se oli vielä 1800-luvulla. Yksilömäärä on 10 000–14 000 yksilöä, jotka elävät noin 4 500:ssa ryhmässä. Häviämisen syinä ovat metsien häviäminen asutuksen ja viljelyn tieltä sekä hakkuiden seurauksena ja kulojen väheneminen.


title: Pihkatikka

text: Laji on paikkalintu ja elää pienissä muutaman linnun perhekunnissa. Perhekunnat elävät noin 80 hehtaarin suuruisella metsäalueella.


title: Pihkatikka

text: Pihkatikan tyypillistä elinympäristöä ovat vanhat mäntymetsät. Kulojen loppumisen takia metsät ovat muuttuneet, sillä kulo polttaa kuuset, lehtipuut ja alikasvoksen, mutta säästää vanhoja paksukaarnaisia mäntyjä. Pihkatikat elävät hajallaan olevissa säästyneissä vanhoissa metsiköissä, jotka vähenevät kaiken aikaa.


title: Pihkatikka

text: Pihkatikat pesivät löyhinä yhdyskuntina. Yhdyskunnassa voi olla jopa kaksikymmentä pesäkoloa noin 24 hehtaarin laajuisella alalla. Laji kovertaa pesäkolonsa elävään mäntyyn. Tavallisesti pesämänty on lahottajasienen vioittama ja sen sydänpuu on usein pehmeää lahoa. Tästä huolimatta kolon kovertaminen kestää vähintään kuukausia, jopa vuodesta kolmeen vuoteen. Saatuaan kolon valmiiksi pihkatikka kovertaa pieniä reikiä kolon ylä- ja alapuolelle, ja niistä valuva pihka vaikeuttaa pahimman pesärosvon viljakäärmeen ("Pantherophis guttatus") pääsyn pesälle.


title: Pihkatikka

text: Pihkatikka on yksiavioinen. Munia on 2–5. Haudonta alkaa tavallisesti toisen munan munimisen jälkeen, ja kestää 10–13 päivää. Molemmat puolisot hautovat ja myös hoitavat poikasia, jotka jättävät pesän noin neljän viikon ikäisinä. Poikaset itsenäistyvät noin viiden kuukauden iässä.


title: Pihkatikka

text: Pihkatikka syö etupäässä männyissä eläviä hyönteisiä, kuten kovakuoriaisia ja niiden toukkia, muurahaisia ja torakoita, sekä hämähäkkejä. Toisinaan se syö myös hedelmiä, pähkinöitä ja marjoja.


title: Häckebergan linna

text: Häckebergin linna () on linna Lundin kunnassa, Ruotsissa. Linna edustaa ranskalaissävytteistä renessanssi-tyyliä, ja se rakennettiin vuosina 1873–1875. Rakennuttajana oli Tönnes Wrangel von Brehmer, ja linnan suunnittelusta vastasi ruotsalainen arkkitehti Helgo Zettervall. Rakennusta remontoitiin 1990-luvulla. Linnassa sijaitsee gastronominen ravintola ja hotelli.


title: Karsholmin linna

text: Karsholmin linna () on linna Kristianstadin kunnassa, Ruotsissa. Karsholmin varhaisin tunnettu omistaja on Joap Nielsen, joka osti sen vuonna 1336. Nykyisin linnan omistaa Treschow-suku, jonka hallussa se on ollut vuodesta 1869 lähtien.


title: Karsholmin linna

text: Linna on kaksikerroksinen ja rakennettu punaisista tiilistä. Sen vanhimmat osat ovat 1600-luvun alkupuolelta. 1860-luvulla rakennusta uusittiin arkkitehti C. F. Zwingmannin piirustusten mukaan, jolloin se sai nykyisen ulkoasunsa Kristian IV:n tyyliin.


title: Mirrors (Blue Öyster Cultin albumi)

text: Mirrors on Blue Öyster Cultin studioalbumi vuodelta 1979. Edellisen studioalbumin, vuoden 1977 "Spectresin" tapaan sitä ovat pitäneet niin kriitikot kuin monet fanitkin liian kaupallisena ja kevyenä.


title: Mirrors (Blue Öyster Cultin albumi)

text: Blue Öyster Cult oli noussut menestyväksi valtavirran yhtyeeksi vuoden 1976 "(Don't Fear) The Reaper" -hitillä ja platinaa myyneellä "Agents of Fortune" -albumilla. Myös seuraavat albumit, "Spectres" (kultaa) ja live-albumi "Some Enchanted Evening" (platinaa) menestyivät hyvin. Yhtye oli myös kovan livebändin maineessa. Monet vanhat fanit olivat tosin kritisoineet yhtyeen siirtymistä kevyempään ja radioystävällisempään, AOR-vaikutteiseen rockiin, joka oli nousussa Yhdysvalloissa 1970-luvun loppupuolella. Yhtye yritti kovasti saada "The Reaperin" kaltaista uutta hittiä, ja se uudisti tuotantotiimiä ottamalla tulevan albumin tuottajaksi Sandy Pearlmanin ja Murray Krugmanin sijaan Tom Wermanin, joka oli tuottanut menestyksekkäästi Cheap Trick -yhtyettä sekä Ted Nugentia (ja myöhemmin Mötley Crueta). Yhteistyö ei kuitenkaan sujunut yhtyeen haluamalla tavalla ja albumin soundista tuli niin yhtyeen ja fanienkin mukaan liiankin "siloiteltu".


title: Mirrors (Blue Öyster Cultin albumi)

text: Albumin avaa "Dr. Music", josta tuli suosittu numero yhtyeen konsertteihin. Kappale on rock and roll-henkinen ja basisti Joe Bouchardin mukaan inspiraationa on ollut Larry Williamsin "Bony Moronie" ja Roy Orbisonin "Pretty Woman". Kappale sisältää efektoituja rumpuja sekä huuliharppu-sooloilua. Sanoituksen on sanottu olevan humoristinen viittaus sadomasokismiin.


title: Mirrors (Blue Öyster Cultin albumi)

text: "The Great Sun Jester" on albumin yleisilmeen mukaisesti pop-henkinen, kosketinsoittimia runsaasti käyttävä kappale, jossa tieteiskirjailija Michael Moorcock on ollut sanoittajana. Kappaleen muut säveltäjät olivat vokalisti-kitaristi Eric Bloom ja hänen entinen bändikaverinsa John Trivers.


title: Mirrors (Blue Öyster Cultin albumi)

text: Allen Lanierin säveltämä ja Donald Roeserin laulama "In Thee" on albumin balladi, sisältäen jousisovituksen ja akustista kitarointia. Kappale julkaistiin singlenä ja se sai pienehköä listamenestystä. Sanoituksessa ""Jim says some destinies should not be delivered"" viittaa kirjailija - muusikko Jim Carrolliin, jonka kanssa Lanier oli tehnyt yhteistyötä.


title: Mirrors (Blue Öyster Cultin albumi)

text: Albumin nimikappale "Mirrors" on myös Roeserin esittämä ja myös säveltämä. Kappaleessa on mukana runsaasti tuplakitarointia, edustaen albumin hevimpää osastoa, lukuun ottamatta naisvoittoista taustakuoroa kertosäkeessä.


title: Mirrors (Blue Öyster Cultin albumi)

text: Joe Bouchardin "Moon Crazy" edustaa tyypillistä 1970-luvun lopun AOR-henkistä suuntausta. Kappaleen tempo muuttuu kertosäkeissä ja sen loppusoolo menee honky tonk-vaikutteisen pianon ja nopean kompin säestämänä.


title: Mirrors (Blue Öyster Cultin albumi)

text: Albumin raskaampaa sekä progressiivisempaa osastoa edustaa Roeserin "The Vigil", joka tunnelmallisemman alun jälkeen muuttuu raskaan riffin myötä kulkevaksi kappaleeksi, sisältäen kuitenkin kevyemmän soolo-osuuden sekä proge-henkisen väliosan. Kappaleen alkuperäinen nimi oli "The Devil's Nail" ja sen alkuperäiset sanat oli kirjoittanut Patti Smith. Lopullisen version sanoituksen aiheena oli yhtyeen sanoituksissa monesti muulloinkin esiintyneet UFO-aiheet.


title: Mirrors (Blue Öyster Cultin albumi)

text: "I Am The Storm" ja "You're not the One (I Was Looking for)" ovat albumin yleislinjan mukaisia, kaupallisempaa ja radioystävällisempää rockia edustavia kappaleita, kuten myös albumin päättävä "Lonely Teardrops"-kappalekin. Rumpali Albert Bouchardin yhdessä vaimonsa kanssa säveltämän "You're not the One (I Was Looking for)"-kappaleen inspiraationa on ollut The Cars-yhtyeen "My Best Friend's Girl"-kappale. Kappaleen nimen on sanottu viittaavan myös BÖC:in mielestään epäonnistuneeseen tuottaja-valintaan (suom. "et ollut se jota etsin"). Allen Lanierin "Lonely Teardrops"-kappaleen alkuperäinen nimi oli "Wind in My Veins" ja sen oli laulanut Lanier itse.


title: Mirrors (Blue Öyster Cultin albumi)

text: "Mirrors" julkaistiin kesäkuussa 1979. Kansikuvana oli maalaus auton sivupeilistä, josta näkyy taivasmaisema. Albumi nousi niukasti top-50:neen sekä Yhdysvalloissa ja Britanniassa, mikä oli pettymys yhtyeelle ja levy-yhtiöllekin, jotka odottivat suurempaa menestystä kaupallisemman tuotannon ja kappalemateriaalin ansiosta. Myös suurin osan yhtyeen faneista oli pettyneitä yhtyeen hylättyä raskaan perus-soundinsa radioystävällisemmän materiaalin takia. Lanierin sävellys "In Thee" julkaistiin singlenä ja se sai pienehköä menestystä Billboardin single-listalla. Albumin epäonnistumisen jälkeen yhtye teki omat johtopäätöksensä ja palasi seuraavalla albumilla juurilleen eli raskaampaan heavy rockiin.


title: Mirrors (Blue Öyster Cultin albumi)

text: Kriitikot antoivat albumille vaihtelevaa palautetta. "Rolling Stone" -lehden arvostelija kehui albumin teknistä tuotantoa, mutta kritisoi kappalemateriaalia "liian kevyeksi" aiempiin albumeihin verrattuna.. Brittiläisen "Melody Maker" -lehden kriitikko puolestaan suitsutti albumia "kenties yhtyeen parhaaksi".. Kuuluisa amerikkalais-kriitikko Robert Christgau piti yhtyettä jo "menneen talven lumina", ja vain "In Thee" -kappale sai häneltä arvostusta..


title: Mirrors (Blue Öyster Cultin albumi)

text: Myös tämän päivän kriitikot ovat suhtautuneet varauksella albumiin. Allmusic-sivuston arvostelija sanoo albumin kappaleista puuttuvan "syvyyttä" ja sanoo albumin olevan pettymys yhtyeen heavy metal -puolen ystäville.. Sputnik Music -sivuston kriitikko kirjoittaa, että albumi ei kuulu yhtyeen parhaimmistoon, mutta sanoo siltä kuitenkin löytyvän mainittavan arvoista materiaalia. Yhtyeen fanit nimeävät albumin monesti yhtyeen huonompiin kuuluvaksi ja albumia onkin kutsuttu myös nimellä "Errors" (suom. "virheet").


title: Mirrors (Blue Öyster Cultin albumi)

text: A-puoli


title: Mirrors (Blue Öyster Cultin albumi)

text:
B-puoli
sekä:


title: Kavlåsin linna

text: Kavlåsin linna (, myös "Kaflås") on linna Tidaholmin kunnassa, Länsi-Götanmaalla, Ruotsissa. Päärakennus on kolmikerroksinen kivirakennus, joka valmistui vuonna 1775. Vuonna 1978 siitä tehtiin "byggnadsminne", joka on vahvin mahdollinen suojaus rakennukselle Ruotsissa.


title: Blue (yhtye)

text: Blue on englantilainen poikabändi, joka on tehnyt menestyksekkään uran. Yhtye on myynyt yli 11 miljoonaa levyä. Sen jäseniä ovat Lee Ryan, Duncan James, Antony Costa ja Simon Webbe, jotka lopulta päättivät lähteä kukin soolouralle. Blue edusti kotimaataan toukokuussa 2011 Saksassa järjestettävissä Eurovision laulukilpailuissa kappaleellaan "I Can".


title: Blue (yhtye)

text: Toukokuussa 2001 Blue julkaisi debyyttisinglensä "All Rise", joka nousi sijalle neljä Ison-Britannian singlelistalla. Seuraava single, "Too Close", oli cover-versio Next-yhtyeen kappaleesta. Kolmas single "If You Come Back" sekä joulun aikaan julkaistu esikoisalbumi "All Rise" nousivat molemmat ykköseksi. Albumi myi 1 300 000 kappaletta. Maaliskuussa 2002 heidän neljäs singlensä "Fly By II" pääsi sijalle kuusi.


title: Blue (yhtye)

text: Blue julkaisi uuden singlen ja albumin kesällä 2002, molemmat nimellä ”One Love”. Albumista tuli yhtyeen menestynein, sillä se myi 3 000 000 kappaletta. Seuraava single "Sorry Seems to be the Hardest Word" oli duetto Elton Johnin kanssa (cover tämän kappaleesta) ja se pysyi kirkkaasti ykkösenä kuusi viikkoa Euroopan top 20 -listalla.


title: Blue (yhtye)

text: ”Guilty” (albumi ja single) julkaistiin marraskuussa 2003. Seuraavia singlejä olivat "Signed, Sealed, Delivered, I'm Yours" (cover Stevie Wonderin kappaleesta, esitys yhdessä Wonderin ja Angie Stonen kanssa), "Breathe Easy" ja "Bubblin'". Pitkäsoitto myi yli 600 000 kappaletta.


title: Blue (yhtye)

text: Yhtye päätti erota sen jälkeen, kun Elton John oli huomauttanut heidän suosionsa olevan vähenemässä ja neuvonut kutakin keskittymään soolouran luomiseen. Ennen hajoamistaan Blue julkaisi vielä kokoelma-albumin nimeltä "Best Of Blue" vuonna 2004. Se sisälsi uusia kappaleita, kuten "Curtain Falls", "Get Down On It" ja "Only Words I Know". Esimerkiksi Portugalissa kokoelma nousi kakkossijalle myyden tuplaplatinaa.


title: Cultösaurus Erectus

text: Cultösaurus Erectus on Blue Öyster Cultin albumi vuodelta 1980. Sen myötä yhtye palasi raskaan rockin pariin parin kevyemmän, mutta kaupallisesti epäonnistuneen studioalbumin jälkeen.


title: Cultösaurus Erectus

text: Albumi menestyi julkaisunsa aikoihin hyvin etenkin Britanniassa, jossa vallitsi tuolloin uuden aallon heavy metallin NWOBHM-buumi. Yhtyeen kotimaassa Yhdysvalloissa albumin menestys jäi hieman vaisummaksi, mutta kovana live-bändinä yhtyeellä riitti edelleen kysyntää.


title: Cultösaurus Erectus

text: Albumin nimi viittaa dinosauruksiin, jollaisiksi pitkäikäisiä heavy rock -yhtyeitä alettiin kutsua 1970- ja 1980-lukujen taitteessa.


title: Cultösaurus Erectus

text: Edellisellä "Mirrors"-albumilla yhtye oli muuttanut soundiaan kaupallisemmaksi ja tuotetummaksi tavoitellessaan "(Don't Fear) The Reaper"in kaltaista uutta hittiä. Albumia ei kuitenkaan myyty yhtä paljon kuin edeltäjiänsä eikä siltä noussut selkeää listahittiä. Niin yhtye, levy-yhtiö kuin fanitkin olivat pettyneitä tulokseen. Tämän seurauksena yhtye päätti palata alkuaikojensa raskaampaan ilmaisuun ja tuottajaksi uudelle albumille valittiin muun muassa Deep Purple- ja Rainbow-yhtyeitä tuottanut Martin Birch.


title: Cultösaurus Erectus

text: BÖC:n manageri Sandy Pearlman manageroi myöskin Black Sabbath -yhtyettä noihin aikoihin, ja Birch oli juuri tuottanut yhtyeen hyvin vastaanotetun "Heaven and Hell" -albumin. Heavy rock -vaikutteet leimaavatkin suurta osaa "Cultösaurus Erectus" -albumista, mutta myös AOR-henkisempää, kevyempää materiaalia on mukana, kuten myös vaikutteita progressiivisesta rockistakin. Laulusta vastaa suurimmaksi osaksi vokalisti-kitaristi Eric Bloom, joka omasikin raskaaseen rockiin soveltuvan äänialan. Albumi sanoitukset käsittelevät yhtyeelle tyypillisiä sci-fi-aiheita ja "salaperäisiä" teemoja sekä maanläheisempiä aiheita kuten politiikkaa ja rock-elämäntapaa.


title: Cultösaurus Erectus

text: Albumin avaa "Black Blade", jonka Bloom kirjoitti yhdessä John Triversin ja tunnetun sci-fi-kirjailijan Michael Moorcockin kanssa. Aiheena oli Moorcockin kirjoissa esiintyvän Elric-hahmon käyttämä "Stormbringer"-niminen musta miekka. Musiikillisesti "Black Blade" on hieman progressiivissävytteinen heavy rock -kappale, jonka alkuosa menee keskitempoisella, hieman erikoisemmalla tahtilajilla ja loppuosa menee nopeammalla tempolla, jota kosketinsoitinlooppi rytmittää.


title: Cultösaurus Erectus

text: "Monsters" edustaa raskaampaa linjaa sisältäen tosin jazzvaikutteisia väliosia, joita säestää saksofoni. Kappaleessa on myös nopeampi väliosa, ja sen sanoitus jatkaa tieteisaiheita käsitellen "maasta avaruuteen pakenevaa miesvoittoista ihmisryhmää, joka kuitenkin kiistelee joukossa mukana olevasta naisesta".


title: Cultösaurus Erectus

text: "Divine Wind" on hitaampi, bluesvaikutteinen kappale, jossa on poliittinen sanoma. Se ottaa kantaa albumin julkaisun aikoihin tapahtuneeseen USA:n ja Iranin selkkaukseen. Kappaleen alkuperäinen nimi olikin "Ayatollah", Ajatollah Khomeinin mukaan.


title: Cultösaurus Erectus

text: "Deadline" edustaa albumin tunnelmallisempaa puolta. Kappaleen sävelsi ja lauloi kitaristi Donald Roeser, ja sen sanoitus perustui tositapahtumiin kertoen yhtyeen lähipiiriin kuuluneen pr-miehen murhasta 1970-luvulla. Kappaleessa Roeserin melodista kitarointia säestää kosketinsoittaja-kitaristi Allen Lanierin urkukuvio.


title: Cultösaurus Erectus

text: Koko yhtyeen sävellykseksi merkitty "The Marshall Plan" (tunnetaan myös nimellä "Here's Johnny") on periaatteessa "minimusikaali". Se kertoo tarinan teini-ikäisestä pojasta, joka toteuttaa haaveensa rocktähteydestä saadakseen tyttöystävänsä takaisin. Musiikillisesti kappale on keskitempoinen hard rock -kappale, joka kuitenkin sisältää nopeamman osion ja hitaampia välivaiheita. Kappaleessa vierailee äänenä amerikkalainen tv-tuottaja Don Kirshner. Yhdessä väliosassa kuullaan myös pätkä Deep Purplen "Smoke on the Water" -kappaleesta.


title: Cultösaurus Erectus

text: Nopeatempoisen, pianon voimalla kulkevan ja kitarasooloilua hyvin esille tuovan "Hungry Boys" -kappaleen aihepiirinä on huumeidenkäyttö. Kappaleen sävelsi ja myös lauloi rumpali Albert Bouchard yhdessä vaimonsa Caryn Bouchardin kanssa. Sitä seuraava "Fallen Angel", jonka sävelsi basisti Joe Bouchard yhdessä lyyrikko Helen Wheelsin kanssa, edustaa yhtyeen parilta aiemmalta studioalbumilta tutuksi tullutta AOR-vaikutteista suuntausta. Joe Bouchard myös lauloi kappaleen.


title: Cultösaurus Erectus

text: Nopeaa tempoa ja heavy rock -riffittelyä edustaa yös "Lips in the Hills". Kappaleen on sanottu kertovan Roswellin UFO-tapauksesta vuonna 1947. Eric Bloom on tosin myös maininnut kappaleen aiheena olevan "rintaruokinnan". Albumin päättää dramaattinen, progressiivisvaikutteinen "Unknown Tongue", joka kertoo kappaleen toisen kirjoittajan David Roterin erikoisesta naisystävästä. Kappaleessa Lanierin piano on kuuluvasti esillä.


title: Cultösaurus Erectus

text: "Cultösaurus Erectus" julkaistiin kesäkuussa 1980. Singlenä julkaistiin kappale "The Marshall Plan" (tosin nimellä "Here's Johnny") ja kappaleesta kuvattiin myös musiikkivideo. Albumin kannessa oli kuva dinosauruksesta, joka oli otettu Richard Clifton-Deyn maalauksesta "Behemoth's world". Dinosauruksen vieressä on pieni avaruusalus, jossa on yhtyeen logo. Takakannessa on kuvia mm. dinosauruksen pääkallosta ja munista ja niiden yhteyteen on lisätty kuvitteelliset kuvatekstit, joissa on viitteitä yhtyeestä.


title: Cultösaurus Erectus

text: Albumi menestyi hyvin Britanniassa nousemalla sikäläisen albumilistan sijalle 12. ollen yhtyeen toistaiseksi paras sijoitus kyseisellä listalla. Briteissä oli albumin julkaisun aikoihin käynnissä uuden heavy metalin nousukausi (New Wave of British Heavy Metal), mikä auttoi albumin myyntiä. Yhtyeen kotimaassa Yhdysvalloissa albumi möi edeltäjäänsä paremmin, mutta ei kuitenkaan kultalevyyn asti ja listasijoitukseksi jäi sija 34. BÖC oli kuitenkin edelleen suosittu live-esiintyjä Pohjois-Amerikassa ja yhtye teki yhdessä samaan managerointi-talliin kuuluneen Black Sabbathin kanssa menestyksekkään "Black and Blue"-nimellä kulkeneen Amerikankiertueen vuonna 1980.


title: Cultösaurus Erectus

text: Kriitikot antoivat albumille pääosin positiivista palautetta. Brittiläinen Melody Maker-lehti kehui varsinkin albumin tuotantoa ja soundia hyväksi ja amerikkalaisen Gazette-lehden kriitikko sanoi yhtyeen olevan "tämän hetken kovin juttu Yhdysvalloissa". Myös tänä päivänä albumi on saanut myönteistä kritiikkiä. Sputnik Music-sivuston kriitikko kehuu albumia "pirun hyväksi", ja Allmusic-sivuston arvostelija pitää yhtyeen paluuta raskaampaan rockiin hyvänä asiana, mutta sanoo kuitenkin yhtyeen olevan "paremman livenä kuin studiossa". Monet yhtyeen fanit ovat nimenneet albumin kuuluvan yhtyeen parhaimmistoon sen energisyyden ja onnistuneiden kappaleiden ansiosta.


title: Cultösaurus Erectus

text: Albumin varhaisissa Columbia Recordsin CD-painoksissa on masterointivirhe kappaleessa "Deadline". Kyseisen kappaleen alusta puuttuu pieni osa ensimmäistä "iskunuottia". Tätä virhettä ei ole vuoden 1999 Sonyn Rewind-sarjan versiossa.


title: Cultösaurus Erectus

text: Vuonna 2012 albumi julkaistiin remasteroituna osana yhtyeen "The Columbia Albums Collection"-boksia.sekä:


title: Fire of Unknown Origin

text: Fire of Unknown Origin on Blue Öyster Cult -yhtyeen studioalbumi vuodelta 1981. Se sisältää Top 40 -menestyskappaleen ”Burnin’ for You”. Albumi jatkoi edellisen "Cultösaurus Erectus" -albumin raskasta suuntausta, tosin ottaen vaikutteita progressiivisesta rockmusiikista ja AOR:stä. Albumi nousi Top-30:een niin Yhdysvalloissa kuin Britanniassakin. Yhdysvalloissa siitä myytiin kultalevyn arvoisesti. Albumi jäi alkuperäisen kokoonpanon toistaiseksi viimeiseksi rumpali Albert Bouchardin erottua yhtyeestä kesken albumia seurannutta kiertuetta.


title: Fire of Unknown Origin

text: Ennen albumin tekoa yhtyeeltä oli pyydetty musiikkia tekeillä olleeseenn tieteisanimaatioelokuvaan "Heavy Metal". BÖC kirjoitti useita kappaleita elokuvan juonen pohjalta, mutta lopulta elokuvayhtiö päätti käyttää ainoastaan ”Veteran of the Psychic Wars” -kappaletta, joka ei edes perustunut kyseiseen elokuvaan. Tästä huolimatta valmiiksi kirjoitetut kappaleet päätyivät lopulta "Fire of Unknown Origin" -albumille. Albumin tuottajana toimi Martin Birch, joka oli tuottanut myös yhtyeen edellisen albumin.


title: Fire of Unknown Origin

text: Edellisellä "Cultösaurus Erectus" -albumilla yhtye oli palannut hard rock -painotteiseen ilmaisuun parin kevyemmän studioalbumin jälkeen. "Fire of Unknown Origin" -albumi jatkoi samaa suuntausta, mutta tällä kertaa vaikutteita muun muassa Rush-yhtyeen tyylisestä progressiivisesta rockista oli mukana, ja myös syntetisaattoria ja kosketinsoittimia käytettiin runsaasti. Sanoituksellisesti albumi edusti pääasiassa yhtyeelle tyypillisiä tieteisaiheita ja moniselitteisiä mystisiä teemoja.


title: Fire of Unknown Origin

text: Albumin avauskappaleena on sen nimikappale ”Fire of Unknown Origin”. Sen sanoitusta on ollut kirjoittamassa rocklaulaja ja runoilija Patti Smith. Musiikillisesti kappale on diskovaikutteinen tasaisen kompin ja vahvan syntetisaattoririffin myötä. Kappaleesta tehtiin täysin erilainen versio jo vuonna 1976, ja se on julkaistu Agents of Fortune -albumin remasteroidussa versiossa.


title: Fire of Unknown Origin

text: ”Burnin’ For You” on albumin ja yhtyeen tunnetuimpia kappaleita. Sen sävelsi kitaristi Donald Roeser ja sanoitus pohjautuu yhtyeen lähipiiriin kuuluneen Richard Meltzerin "Burn Out the Day" -nimiseen runoon. Sanoituksessa on vaikutteita myös Jack Kerouacin romaanista "Matkalla". Roeser oli tarkoittanut kappaleen alun perin tulevalle sooloalbumilleen, mutta manageri Sandy Pearlman taivutteli hänet tekemään kappaleen BÖC:n kanssa. Kappale kulkee Roeserin tuplatun, melodisen kitarakuvion myötä keskitempoisesti. Kappale julkaistiin singlenä ja se nousi Billboardin listalla top-40:een.


title: Fire of Unknown Origin

text: ”Veteran of the Psychic Wars” on hidastempoinen, progressiivisvaikutteinen kappale, jonka ovat säveltäneet vokalisti-kitaristi Eric Bloom ja tieteiskirjailija Michael Moorcock. Kyseessä on Moorcockin kolmas vierailu sanoittajana BÖC:n albumeilla. Kappale kuultiin aiemmin mainitussa "Heavy Metal" -animaatioelokuvassa. Kosketinsoittimilla on tässäkin kappaleessa iso rooli.


title: Fire of Unknown Origin

text: ”Sole Survivor” on hitaampi, new wave -suuntausta muistuttava kappale, jossa basisti Joe Bouchardin bassokuvio on pinnalla syntetisaattorin lisäksi. Kappaleen sävelsi Bloom yhdessä John Triversin ja Liz Myersin kanssa. Sama kolmikko on säveltänyt myös albumin nopeatempoisen hard rock -kappaleen ”After Dark”. Trivers oli aikoinaan soittanut Bloomin kanssa samassa yhtyeessä, ja hän on kirjoittanut kappaleita muillekin BÖC:n albumeille.


title: Fire of Unknown Origin

text: Albumin raskaampaa puolta edustaa nimensäkin mukaan ”Heavy Metal: The Black and Silver”. Se kulkee perinteenomaisen heavy metal -riffin myötä ja sen sanat pohjautuvat Adrian Berryn vuoden 1977 kirjaan "The Iron Sun: Crossing The Universe Through Black Holes". Kappale tunnettiin alun perin nimellä ”Ear Damage”.


title: Fire of Unknown Origin

text: Raskasta puolta edustaa myös progressiivisvivahteinen ”Vengeance (The Pact)”. Bouchardin veljesten säveltämä kappale kulki alun perin nimillä ”Dakota Silo Slitter” ja ”Taarna’s Theme” ja sen sanoitus pohjautuu edellä mainitun "Heavy Metal" -elokuvan juoneen.


title: Fire of Unknown Origin

text: Blue Öyster Cultin tunnetuimpiin kappaleisiin kuuluu singlenäkin julkaistu melodramaattinen ”Joan Crawford”, jonka sanat kertovat ”oudoista asioista, joita tapahtuu kun kyseinen henkilö [näyttelijä Joan Crawford] herää uudelleen henkiin”. Sanoitus pohjautuu Crawfordin tyttären Christinan kirjoittamaan kirjaan "Mommie Dearest", joka antaa kyseenalaisen kuvan Crawfordista. Kappaleen kirjoittivat Albert Bouchard ja vierailevat säveltäjät David Roter ja Jack Rigg. Sen piano-introsta tuli kosketinsoittaja-kitaristi Allen Lanierin soolospotti yhtyeen tulevissa konserteissa, vaikkakin intron kirjoitti alun perin Joe Bouchard. Piano on kappaleessa kuuluvasti esillä muutenkin ja sen väliosassa kuullaan erilaisia ääniefektejä. Muuten kappale edustaa albumin raskaampaa linjaa.


title: Fire of Unknown Origin

text: Albumin päättää AOR-henkinen ”Don’t Turn Your Back”, jonka sävelsivät Lanier, Roeser ja Albert Bouchard.


title: Fire of Unknown Origin

text: Albumi julkaistiin kesäkuussa 1981 ja sen etukannessa on kuva kaapuasuisista kulttiin kuuluvista hahmoista. Takakannessa on kuva muinaisaikaisesta tähtikartasta.. Singleinä julkaistiin kappaleet ”Burnin’ for You” ja ”Joan Crawford”, joista kuvattiin myös promovideot. ”Joan Crawfordin” videota pidettiin liian ”kyseenalaisena” eikä musiikkikanava MTV suostunut esittämään sitä. 1980-luvun alussa MTV:stä oli tullut tärkeä kanava musiikkiteollisuudessa ja siellä artistit pääsivät videoidensa avulla entistä paremmin esille.


title: Fire of Unknown Origin

text: ”Burnin’ for You” nousi sijalle 40 Billboardin single-listalla ja listakärkeen Mainstream Rock Tracks -listalla, ja siitä tuli yksi yhtyeen suurimmista hiteistä. Hittisinglen myötä myös albumi nousi top-30:een niin Yhdysvalloissa kuin Britanniassakin ja sitä myytiin lopulta kultalevyn arvoisesti Pohjois-Amerikassa.


title: Fire of Unknown Origin

text: Albumi sai kehuja musiikkilehdissä, esimerkiksi Rolling Stone- ja Sounds-lehtien kriitikot antoivat positiivista palautetta ylistäen yhtyeen omaperäistä lauluntekotyyliä ja onnistunutta tuotantoa. Tämän päivän mediassa Allmusic-sivuston kriitikko kehuu albumia ”yhtyeen parhaimmistoon kuuluvaksi” ja myös Sputnik Music -sivuston arvostelija sanoo albumia ”ehkäpä BÖC:n parhaaksi 1980-luvun levyksi”.


title: Fire of Unknown Origin

text: Albumi jäi Blue Öyster Cultin alkuperäiskokoonpanon viimeiseksi rumpali Albert Bouchardin erottua yhtyeestä kesken albumin jälkeistä kiertuetta. Hänet korvasi yhtyeen lavamanageri Rick Downey, joka oli myös osaava rumpali.


title: Fire of Unknown Origin

text: sekä:


title: Ushki

text:
Ushki eli Uški-järvi sijaitsee Kamtšatkan niemimaalla.
Sieltä on löydetty kivikautista jääkauden lopun aikaista metsästäjien asutusta, joka on kiinnostanut tutkijoita siksi, että näiden löytöjen ajatellaan kertovan jotain intiaanien muutosta Amerikkaan.


title: Ushki

text: Uški-järveltä on löydetty nuolenkärkiä, jotka ovat 11 500 vuoden (noin 13 400 v) ikäisiä. Ne muistuttavat Alaskan ruotokärkiä ajalta noin 11 000 vuotta sitten eikä niitä ole tunnustettu nuolenkärjiksi. Ushkin missään kerrostumassa ei näy merkkejä routimisen aiheuttamasta kryoturbaatiosta. Siellä on säletyökaluja, veitsiä ja pieniä kannallisia kärkiä, jotka muistuttavat jossain määrin paleointiaanien tekemiä. Veitset ovat ellipsin muotoisia. Kärjet ovat pitkiä, kolmiomaisia tai lehtimäisiä ja niissä on takana kaulamainen kanta.


title: Ushki

text: Ushkin "komponentti 7" on samassa ikähaarukassa kuin Alaskan Nenana-kompleksiin (n. 13 000–14 000) ja Yhdysvaltain Clovisin kulttuurin (13 600–12 600 vuotta sitten) kanssa. Uški VI:ssä 12 860–12 360 vuotta vanhoja mikroliitteja ja kaksipuolisesti iskettyjä veitsiä, sekä ihmisen ja koiran hauta. Tämä vaihe ei liittyne paleointiaaneihin. Se vastaa Alaskan Denali-komplaksia noin 12 800–11 000 vuotta sitten. Ushki 6 ja Denali osuvat nuoremman dryaksen kylmään kauteen 12 600–11 200 vuotta sitten.


title: Extraterrestrial Live

text: Extraterrestrial Live (tunnetaan myös nimellä E.T.L.) on Blue Öyster Cultin kolmas livealbumi, joka julkaistiin huhtikuussa 1982. Albumin nimeksi piti alun perin tulla "Cult In The Act". Albumi on nauhoitettu pääosin vuoden 1981 "Fire of Unknown Origin"-albumin kiertueella syystalvella 1981, lukuun ottamatta paria kappaletta, jotka on nauhoitettu vuoden 1980 "Mirrors"- ja "Black and Blue"-kiertueilla.


title: Extraterrestrial Live

text: Albumin julkaisun aikoihin yhtyeen kitaristi Donald Roeser oli tekemässä sooloalbumiaan "Flat Out" ja perustajajäsen ja yhtyeen pää-säveltäjiin kuulunut rumpali Albert Bouchard oli eronnut edellisvuonna yhtyeestä. Bouchardilla oli henkilökohtaisia ongelmia, jotka vaikuttivat hänen esiintymiseensä. Tämän johdosta hän myöhästeli keikoilta ja tuurajaksi ja lopulta hänen korvaajakseen tuli yhtyeen lavamanagerina toiminut Rick Downey, joka oli myös rumpali.


title: Extraterrestrial Live

text: Näiden seikkojen johdosta livealbumi julkaistiin lähinnä levy-yhtiön sopimuksellisista velvoitteista johtuen ja "ajan pelaamiseksi" uutta materiaalia odottaessa. Yhtye oli julkaissut jo aiemmin kaksi livealbumia edellisen seitsemän vuoden aikana, jotka sisälsivät osin samoja kappaleita.


title: Extraterrestrial Live

text: Albumin kappalemateriaali on otettu tasaisesti yhtyeen silloisen kymmenvuotis-historian ajalta. Jokaiselta studioalbumilta on vähintään yksi kappale. Tuolloin uusimmalta "Fire of Unknown Origin"-albumilta on kolme kappaletta. Mukana ovat yhtyeen tunnetuimmat hitit "(Don't Fear) The Reaper", "Godzilla" ja "Burnin' For You". Albumi on ensimmäinen, jossa Rick Downey soittaa rumpuja. Hän oli korvannut kesken kiertueen eronneen Bouchardin syksyllä 1981. Kappaleet soitetaan pääosin alkuperäisissä muodoissaan. Pitempää sooloilua tai "jammailua" löytyy "E.T.I. (Extra-Terrestrial Intelligence)"- ja "Veteran of the Psychic Wars"-kappaleista, "Dominance and Submission" sisältää yleisönlaulatusta ja "Godzilla"-kappaleen alussa kuullaan vokalisti-kitaristi Eric Bloomin "dramaattinen", efektejä sisältävä alkuintro.


title: Extraterrestrial Live

text: The Doors -yhtyeestä tuttu kitaristi Robbie Krieger vierailee yli 9-minuuttiseksi kasvassa kappaleessa "Roadhouse Blues", joka on kyseisen yhtyeen kappale alun perin. The Doors oli yksi Blue Öyster Cultin innoittajista sen uran alkuaikana, jolloin se tunnettiin vielä nimillä Soft White Underbelly ja Stalk Forrest Group ja sen jäsenet kuuluivat BÖC:in ystäväpiiriin. "Roadhouse Blues" julkaistiin myös singlenä ja videona.


title: Extraterrestrial Live

text: Albumin kannessa on sini-harmaasävyinen, maalattu kuva avaruusaluksesta tulevasta kaapu-asuisesta hahmosta. Kuvassa näkyy myös kaksi koiraa ja yhtyeen roudaus-laatikoita, sekä yhtyeen tunnettu risti-logo. Takakannen piirrokseen yhtyeestä on otettu mukaan myös entinen rumpali Albert Bouchard, sillä hän soittaa kahdella vuonna 1980 nauhoitetulla albumin kappaleella. Albumi julkaistiin alun perin tupla-vinyylinä avattavilla kansilla sisältäen kappaleiden sanoitukset.


title: Extraterrestrial Live

text: Albumi julkaistiin huhtikuussa 1982. Se sai kohtalaiset listasijoitukset sekä Pohjois-Amerikan (29.) ja Iso-Britannian (39.) albumilistoilla. Singleinä julkaistiin kappaleet "Roadhouse Blues", "Veteran of the Psychic Wars", "Burnin' For You" ja "(Don't Fear) The Reaper". Kahdesta ensin mainitusta kuvattiin myös konserttimateriaalia sisältävät promovideot.


title: Extraterrestrial Live

text: Kriitikot ovat suhtautuneet vaihtelevasti albumiin, mm. Allmusic-sivuston kriitikko kirjoittaa albumin esittelevän yhtyeen sen parhaimmalla osa-alueella, eli livenä, kun taas suomalaisen Soundi-lehden kriitikko kritisoi albumin julkaisun aikoihin sen jäävän selvästi yhtyeen edellisten live-albumeiden varjoon. Albumia voidaan pitää eräänä päätepisteenä yhtyeen uralla, sillä parilla seuraavalla studio-albumilla yhtye siirtyi raskaammasta rockista kevyempään, syntetisaattori-pohjaiseen kaupallisempaan ilmaisuun.


title: Extraterrestrial Live

text: Albumia ei julkaistu alun perin CD:nä sellaisenaan, koska noin puolet kappaleista oli mukana kokoelma-CD:llä "Career of Evil – The Metal Years". Myöhemmin albumista tuli kuitenkin oma CD-painos. Vuonna 2012 albumi julkaistiin remasteroituna Columbia Recordsin "The Columbia Albums Collection"-boksissa, joka sisältää mm. kaikki yhtyeen albumit vuosilta 1972-1988.


title: Extraterrestrial Live

text: A-puoli


title: Extraterrestrial Live

text: B-puoli


title: Extraterrestrial Live

text: C-puoli


title: Extraterrestrial Live

text: D-puoli


title: Extraterrestrial Live

text: sekä:


title: BG-TÜRK

text: BG-TÜRK ("bulgarialais-turkkilainen uutistoimisto") on yksityinen bulgarialainen uutistoimisto, joka julkaisee internetissä uutisia Bulgariasta turkin kielellä. Toimiston sivusto avattiin maaliskuussa 2003.


title: Luettelo Luxemburgin suurherttuoista

text: Tämä on luettelo Luxemburgin suurherttuoista. Luettelo on kronologinen.


title: Emmeloord

text: Emmeloord on Noordoostpolderin kunnan hallinnollinen keskus, Flevolandin provinssissa, Alankomaissa. Emmeloord sijaitsee keskellä kuntaa, missä kolme kuivauskanavaa risteää. Asukkaita Emmeloordissa on 24 840 (2006), joista naisia on 12 670 ja miehiä 12 160. Emmeloord sijaitsee polderilla, eli se on rakennettu IJsselmeeristä kuivatulle maalle.


title: Emmeloord

text: Emmeloordista on linnuntietä matkaa Bantiin 5,7 kilometriä, Nageleen 7,7 km ja Kuinreen 8,7 km.


title: Emmeloord

text: Emmeloordin kanavista otetaan vettä kolmella pumppuasemalla. Asemat ovat nimeltään: "Buma" lähellä Lemmeriä (Lemsterlandin kunnassa), "Smeenge" Vollenhovessa ja "Vissering" Urkissa.


title: Emmeloord

text: Emmeloord suunniteltiin vuonna 1943 polderin palvelu- ja hallintokeskukseksi. Kymmenen pienempää maanviljelysyhdyskuntaa suunniteltiin väljäksi kehäksi Emmeloordin ympärille.


title: Emmeloord

text: Emmeloordin keskustaan rakennettiin vuonna 1959 "Poldertoren"-niminen vesitorni. Torni on 65 metriä korkea, ja se sijaitsee keskellä kuntaa, joten sen voi nähdä joka paikasta Noordoostpolderia, koska sieltä puuttuvat korkeat puut. Japanissa on tämän vesitornin jäljennös.


title: Tumbleweed Connection

text: Tumbleweed Connection on Elton Johnin kolmas studioalbumi ja se julkaistiin vuonna 1970. Vuonna 2003 se sijoittui sijalle 455 "Rolling Stonen" 500 kaikkien aikojen parasta albumia -listalla. Bernie Taupinin sanoituksissa on edellisen albumin tavoin vaikutteita Yhdysvaltain lännestä ja kirjoittajan omasta lapsuudesta Lincolnshiressa.


title: Tumbleweed Connection

text: Kaikki kappaleet säveltänyt Elton John ja sanoittanut Bernie Taupin ellei toisin mainita.


title: Aadolf (Luxemburg)

text: Aadolf (24. heinäkuuta 1817 – 17. marraskuuta 1905) oli Nassaun viimeinen herttua ja Luxemburgin suurherttuakunnan neljäs suurherttua. Hänen isänsä oli Nassaun herttua Vilhelm. Aadolf toimi Nassaun herttuana vuosina 1839–1866 ja Luxemburgin suurherttuana vuosina 1890–1905.


title: H.O.R.S.E.

text: H.O.R.S.E. on pokerin muoto, jossa pelataan viittä eri pokerivarianttia.


title: H.O.R.S.E.

text: H.O.R.S.E. koostuu pelikierroksen tai -kierroksien jälkeen vaihtuvista peleistä, jotka ovat:Joskus razz jätetään pois, jolloin peliä kutsutaan nimellä H.O.S.E. (tai S.H.O.E.). Pelit pelataan limiitti-muodossa (jossa panostaminen on rajoitettua), mutta toisinaan turnauksissa kuten vuoden 2006 World Series of Pokerissa, hold 'em pelataan finaalipöydässä no limit -muodossa.


title: H.O.R.S.E.

text: World Series of Pokerissa vuoden 2006 turnauksessa oli historiallisen korkea turnausmaksu: 50 000 dollaria. Turnauksen voitti David "Chip" Reese. Vuonna 2007 järjestettiin jälleen 50 000 dollarin H.O.R.S.E. ja sen lisäksi 2 500 ja 5 000 dollarin turnaukset. Vuoden 2007 50 000 dollarin H.O.R.S.E.:n voitti Kassam "Freddy" Deeb. Ja viimeisimmän 50 000 dollarin H.O.R.S.E.:n voitti Scotty Nguyen vuonna 2008.


title: Madman Across the Water

text: Madman Across the Water on Elton Johnin neljäs studioalbumi. Se julkaistiin vuonna 1971. Bernie Taupinin sanoitukset kuvailivat edellisten albumien tavoin Yhdysvaltoja, mutta tällä kertaa omien kokemusten pohjalta.


title: Madman Across the Water

text: "Tiny Dancer" kertoo hänen silloisesta vaimostaan ja "Holiday Inn" heidän matkakokemuksistaan. Albumi nousi sijalle kahdeksan Yhdysvalloissa ja sijalle 41 Britanniassa. Kuten monien aikaisempien albumien kohdalla, kannen suunnitteli jälleen David Larkham. Kansilehtinen tuotettiin aikaisempaa vaativammalla tekniikalla kalliille paperille ja sisälle pantiin laulujen sanoitukset kokonaisuudessaan, mikä aiheutti kiistoja levy-yhtiön sisällä.


title: Madman Across the Water

text: Kaikki kappaleet kirjoittanut Elton John ja Bernie Taupin.


title: Barasinga

text: Barasinga ("Rucervus duvaucelii", aiemmin "Cervus duvaucelii") on aasialainen hirvieläin. Laji on uhanalainen ja se on harvinaistunut viime vuosikymmeninä melkoisesti.


title: Barasinga

text: Barasinga on melko kookas hirvieläin. Sen säkäkorkeus on 120–135 senttiä ja sen paino voi olla jopa 180 kiloa. Naaraat ovat uroksia kookkaampia. Barasingan turkki on ruskea ja vatsaan päin kellertyvä. Selässä on usein tumma juova ja hännän alapinta on valkoinen. Turkin väri vaihtelee vuodenaikojen mukaan. Lämpiminä aikoina värit kirkastuvat. Uroksilla selkä punertuu ja naaraalla kellertyy. Selkään ja kupeille saattaa tulla himmeitä pilkkuja. Vasat ovat täplikkäitä.


title: Barasinga

text: Barasingan sarvet ovat komeat ja kasvavat iän myötä. Täysikasvuisella sarven runko voi olla jopa metrin pituinen ja sarven piikit voivat olla 10–15-senttimetrisiä. Sarvien päätyyppejä on kaksi, mutta niistä on useita muunnelmia.


title: Barasinga

text: Barasingoja tavataan nykyään vain Nepalissa sekä Intiassa Uttar Pradeshin ja Madhya Pradeshin osavaltioissa. Bangladeshista ja Bhutanista hirvet ovat luultavasti hävinneet. Barasingoja elää useilla suojelualueilla ja välittömän häviämisen vaara on väistynyt. Barasingat elävät etenkin soilla ja ruohostomailla, sekä paikoin myös metsissä.


title: Barasinga

text: Barasingat liikkuvat tavallisesti 10–20 yksilön laumoina, lisääntymisaikana laumat kasvavat 30–60 yksilöön. Ravintonaan barasingat käyttävät lähinnä ruohoa. Naaraiden kanto-aika on 240–250 päivää ja ne synnyttävät yleensä yhden, joskus kaksi vasaa. Barasingat elävät noin 20 vuotta.


title: Burkina Fason lippu

text: Burkina Fason lippu on otettu käytöön 4. elokuuta 1984, kun Ylä-Volta vaihtoi nimensä Burkina Fasoksi. Lipun mittasuhteet ovat 2:3. Lipussa punainen kuvaa Ranskan siirtomaavallan vastaista vallankumousta ja tähti taas sen johtavia periaatteita. Vihreä puolestaan symboloi maan luonnonvaroja. Punainen, vihreä ja keltainen ovat myös panafrikkalaisia värejä. Nykyiset värit on valittu osoittamaan suurempaa solidaarisuutta muita Afrikan entisiä siirtomaita kohtaan.


title: Burkina Fason lippu

text: Burkina Fason lippu poikkeaa useimmista muista panafrikkalaisista lipuista siinä, että se on otettu käyttöön noin 20 vuotta näitä myöhemmin. Ylä-Voltan eli nykyisen Burkina Fason itsenäistyessä vuonna 1960 sille otettiin vaakasuoraraitainen trikolori, jonka raitojen värit ylhäältä alas olivat punainen, valkoinen ja musta. Punainen tässä lipussa symboloi Punaista Voltaa, valkoinen Valkoista Voltaa, musta Mustaa Voltaa. Nykyinen lippu otettiin käyttöön 4. elokuuta 1984 samalla, kun maan nimi vaihdettiin Burkina Fasoksi.


title: Planar

text: Planar Systems, Inc. on yhdysvaltalainen digitaaliseen näyttötekniikkaan erikoistunut yritys. Sen Espoossa sijainnut elektroluminesenssinäyttötuotanto siirtyi joulukuussa 2012 Beneqille.


title: Planar

text: Planarin perustivat 1983 Jim Hurd, Chris King ja John Laney irrottamalla Tektronix-yrityksen näyttötekniikkaosaston itsenäiseksi yritykseksi. Planar oli ensimmäinen Yhdysvaltalainen elektroluminesenssinäyttöjä (EL-näyttö) valmistanut yritys. Planar valmistaa myös kosketusnäyttöjä ja nestekidenäyttöjä.


title: Planar

text: Planar osti vuonna 1990 Oy Lohja Ab:n Finluxin elektroluminesenssinäyttötuotannon. Suomessa kehitetty ALD-tekniikka osoittautui taloudellisemmaksi tavaksi valmistaa EL-näyttöjä kuin Planarin omat ratkaisut, ja yrityksen kaikki EL-näytöt tehtiin Suomessa.


title: Planar

text: Beneq Oy osti Planar Systemsin ALD-liiketoiminnan joulukuussa 2007 sekä muunkin elektroluminesenssiliiketoiminnan joulukuussa 2012.


title: Sakura Haruno

text: Sakura Haruno () on fiktiivinen hahmo erittäin suositussa manga- ja animesarjassa Naruto. Etunimi Sakura tarkoittaa kirsikankukkaa ja sukunimi Haruno "kevään (haru no)", eli kevään kirsikankukka.


title: Sakura Haruno

text: Sakura on aina ollut ninjakoulun huippuoppilaita huolimatta hänen koulukiusaustaustastaan. Hänen paras ystävänsä oli lapsuudessa Ino Yamanaka, joka sittemmin on muuttunut vihamieheksi, sillä he molemmat ovat kiinnostuneita Sasuke Uchihasta. Sarjan päähenkilö Naruto Uzumaki puolestaan on ihastunut Sakuraan, mutta Sakura pitää häntä vain ystävänä sekä useimmiten jopa ärsyttävänä.


title: Sakura Haruno

text: Sakuran ensimmäinen ryhmä oli Ryhmä 7, johon kuului myös Uchiha Sasuke sekä Uzumaki Naruto. Heidän senseinään toimi Kakashi Hatake, joka tapasi myöhästellä jatkuvasti. Kakashi piti heille aluksi kokeen, jossa hän testasi kolmikon yhteistyötä, joka ei sujunut alkuunkaan. Naruto piti jopa sitoa paaluun kiinni huijaamisesta, mutta lopulta Kakashi päästi heidät kuitenkin läpi.


title: Sakura Haruno

text: Sakura ei ole alussa mainittavan vahva ja hänellä on vahva teoreettisen tiedon pohja asioista, mutta hän korjaa sen myöhemmin aikahypyn jälkeen Naruto Shippuuden -sarjoissa. Hän on erittäin älykäs ja osaa perustekniikat hyvin. Sakuralla on myös niin sanottu sisäinen Sakura, joka sanoo, mitä Sakura oikeasti ajattelee tyynen ulkokuorensa alla. Useimmiten sisäinen Sakura tavataan, kun Sakura on raivostunut. Kyseinen sisäinen Sakura ilmestyy joskus myös Sakuran ollessa voitonriemuinen. Sakura opiskelee lääkintäninjaksi opettajanaan viides hokage Tsunade.


title: Sakura Haruno

text: Shippuudenissa Sakura tekee paluun chūninina. Hän on huomattavasti vahvempi ninja. Shippuudenissa Sakura taistelee myös enemmän kuin edellisessä osassa, ja on muutenkin enemmän tarinassa mukana. Häntä on verrattu Tsunadeen ja hänen arvellaan tulevan mahtavammaksi ninjaksi kuin Tsunade.


title: Fortis ja lenis

text: Fortis ja lenis ovat kielitieteellisiä ja tarkemmin fonetiikassa käytettäviä käsitteitä, joilla viitataan konsonantteihin. Ne tulevat latinasta: fortis (vahva) lenis (heikko). Fortis viittaa sellaisiin konsonantteihin kuten "p, t" ja lenis sellaisiin kuten "b, d".


title: Fortis ja lenis

text: Fortis-lenis-jaottelua käytetään kielitieteessä harvoin. Niillä on kuitenkin merkitystä esimerkiksi mandariinikiinan, gaelin ja 1800-luvun saksan foneettisessa merkitsemisessä. Jaottelulla on merkitystä silloin, kun esimerkiksi "b" ja "p" äännetään molemmat soinnittomasti. Mikäli on kyse soinnillisuudesta, ei käytetä fortis- eikä lenis-termejä. Termien fortis ja lenis käyttö on perusteltua myös mm. koltansaamen soinnittomien ja (puoli)soinnillisten frikatiivien kohdalla (ks. Feist, Timothy 2011: A Grammar of Skolt Saami. [Thesis]. Manchester, UK: The University of Manchester.).


title: Fortis ja lenis

text: Konsonantteja voi tarkemmin luokitella sen perusteella, missä kohtaa ääniväylässä konsonantin ääntämiseen vaikuttavan ilmavirran liike estetään tai siihen tuotetaan hälyä tai sen perusteella millä tavoin ilmavirran kulku estetään.


title: Fortis ja lenis

text: Kun ilmavirran esto tapahtuu huulissa (lat. "labium"), puhutaan labiaalisista konsonanteista, jos esto tapahtuu hampaiden ("dentes") tienoilla puhutaan dentaalisista konsonanteista. Jos ilmavirran esto tehdään nostamalla kieltä kohti kitalakea ("palatum"), on kyseessä palataalinen konsonantti ja mikäli ilmavirran esto taas tapahtuu kitalaen pehmeämmässä takaosassa ("velum") käytetään ilmausta velaarinen. Edelleen kurkunpäässä ("larynx") tapahtuva ilmavirran esto tuottaa laryngaalisen konsonantin.


title: Fortis ja lenis

text: Jos ilmavirta estetään kokonaan syntyy ns. klusiili, esimerkiksi "k, t". Silloin kun ilmavirran kulkuväylä on hyvin kapea, puhutaan puolestaan frikatiiveista, esimerkiksi "f, z". Kun ilmavirta kulkee konsonanttia äännettäessä ulos myös nenän kautta, puhutaan nasaalikonsonanteista, esimerkiksi "m, n".


title: Dominikaanisen tasavallan lippu

text: Dominikaanisen tasavallan lippu on Dominikaanisen tasavallan tunnus vaakunan, moton ja kansallislaulun ohella. Se on otettu käyttöön 21. elokuuta 1943 ja sen mittasuhteet ovat 5:8. Vuonna 1844 Trinitania-niminen ryhmä, joka taisteli vapauttaakseen maan haitilaisten vallasta, muutti Haitin lippua lisäämällä siihen ristin kuvaamaan katolista uskoa. Myös lipun värejä muutettiin siten, että nykyisessä lipussa lipun tangon puoleinen yläkulma ja liehuvan puolen alakulma ovat sinisiä ja vastaavasti punaisia ovat tangon puolen alakulma ja liehuvan puolen yläkulma.


title: Dominikaanisen tasavallan lippu

text: Kansalaislipuissa ei ole maan vaakunaa, joka taas kansallislipuissa on ristikeskuksessa. Yleensä kuitenkin käytetään kansallislippua kansalaislipun asemesta. Lipussa on sama kuvio kuin vaakunassakin. Vaakunassa on kuvattuna myös lippuasetelma, Johanneksen evankeliumin kohdalta auki oleva Raamattu ja krusifiksi. Punainen symboloi tulta ja itsenäisyystaistelijoiden vuodattamaa verta, sininen vapautta ja valkoinen risti kansan uhrauksia.


title: Kasvimuseo

text: Kasvimuseo on osa Helsingin yliopiston alaisen Luonnontieteellisen keskusmuseon kasvitieteen yksikköä, kuten Kaisaniemen ja Kumpulan kasvitieteelliset puutarhatkin. Kasvimuseorakennus sijaitsee Kaisaniemen kasvitieteellisen puutarhan alueella Helsingissä.


title: Kasvimuseo

text: Kasvimuseon herbaariokokoelmissa on noin 3,3 miljoonaa näytettä ja kokoelmat karttuvat noin 15 000–20 000 näytteellä vuodessa. Kokoelmat sijaitsevat pääosin Kaisaniemessä, mutta osa on tilapäisessä varastossa Kansalliskirjaston kellarissa. Kokoelmat jakautuvat putkilokasveihin, sammaliin sekä sieniin (joihin kuuluvat myös jäkälät), ja niitä käyttävät sekä kotimaiset että ulkomaiset tutkijat. Kasvimuseo lähettää lainoja ja vastaanottaa näytteitä kansainvälisesti. Kasvimuseossa ei ole yleisönäyttelyitä. Muutamia kertoja on kuitenkin järjestetty yleisölle vapaa pääsy tutustumaan rakennukseen ja kasvitieteen yksikön toimintaan (viimeksi vuonna 2012). Pieni osa kokoelmista on kuitenkin ollut esillä Luonnontieteellisen museon (Pohjoinen Rautatiekatu 13) näyttelyissä. Eläviä kasveja on lisäksi kasvitieteellisen puutarhan (Kaisaniemenranta 2 / Unioninkatu 44) kasvihuoneissa ja ulkopuutarhassa, jotka ovat avoinna yleisölle. Luonnontieteellisen keskusmuseon kasvitieteen yksikköä johtaa dosentti Marko Hyvärinen.


title: Kasvimuseo

text: Kasvimuseon nykyinen laitosrakennus on valmistunut vuonna 1903, ja se rakennettiin entisen päärakennuksen sijoille. Sen suunnitteli arkkitehti Gustaf Nyström. Kun Suomesta puuhattiin kuningaskuntaa vuonna 1918, kaavailtiin linnamaista rakennusta yhdeksi uuden kuninkaan virallisista residensseistä. Suunnitelmat eivät kuitenkaan toteutuneet, koska Suomesta tuli lopulta tasavalta.


title: Kasvimuseo

text: Kasvitieteen yksikön tiimit tekevät monipuolisia kasvien ja sienten taksonomiaan, systematiikkaan, evoluutioon, luonnonsuojelubiologiaan ja levinneisyyteen liittyvää tutkimusta. Ulkomaisia tutkijoita vierailee museossa eripituisia jaksoja vuosittain yksikön tutkijat tekevät tutkimuksia eri puolilla maapalloa ja varsinkin kehitysmaissa, joissa monessa ei ole ollut omia tutkijoita. Ulkomailla tehtävän kasvitutkimuksen painopistealueet ovat vaihdelleet eri kausina. Niitä ovat olleet muun muassa Itä- ja Kaakkois-Aasia.


title: Kasvimuseo

text: Kokoelmien juuret ulottuvat 1600-luvulle Turun Akatemiaan, minne Elias Tillandz perusti kasvitieteellisen puutarhan vuonna 1678. Kasvimuseon perustamisvuotena pidetään kuitenkin vuotta 1750. Kasvimuseon vanhimmat ja Turun palosta pelastuneet näytteet ovat 1600- ja 1700-luvuilta. Museo on tunnettu erityisesti ainutlaatuisista sammal- ja jäkäläkokoelmistaan, joita varsinkin 1800-luvun suomalaiset uranuurtajatutkijat ovat keränneet eri puolilta maailmaa. Ne ovat tutkimuksen kannalta hyvin merkittäviä vanhoja kokoelmia.


title: Kasvimuseo

text: Kasvimuseon kokoelmissa on runsaasti eri lajien tyyppinäytteitä eli yksilöitä, joiden tuntomerkeistä uusi laji on ensimmäisenä tieteelle kuvattu. Putkilokasvikokoelmat (noin 1,8 milj. näytettä) ovat myös kansainvälisesti merkittävät. Kokoelmia kartuttavat pääasiassa tutkijat, mutta perinteisesti apuna ovat olleet kasviharrastajat. Kasvimuseon kokoelmat perustettiin vuonna 1828 ostamalla prof. Carl Reinhold Sahlbergiltä 5 000 näytettä. Suomalaissyntyisen Krimillä työskennelleen C. Stevenin vuonna 1860 lahjoittamat 60 000 putkilokasvinäytettä muodostivat yleismaailmallisten kokoelmien perustan. Kokoelmat sisältävät useita tuhansia tyyppinäytteitä. Putkilokasvikokoelmista vastaavan kasvitiimin vetäjänä toimii yli-intendentti Henry Väre.


title: Kasvimuseo

text: Sammal- ja leväkokoelmassa on runsaat 600 000 näytettä.


title: Kasvimuseo

text: Merkittäviä erilliskokoelmia on kaksi:Sienikokoelmissa on noin 850 000 näytettä, joista noin puolet on jäkäliä. Sienitiimiä vetää yli-intendentti Soili Stenroos.


title: Kasvimuseo

text: Kokoelmat on järjestetty kahteen pääosastoon.


title: Kasvimuseo

text:
Erilliskokoelmat:
Noin 5 500 näytettä. Acharius oli ruotsalainen tutkija, jonka jäkäläkokoelman Helsingin yliopisto osti 1834. Hänet tunnettiin ”jäkälätieteen isänä” ja ”jäkälätutkimuksen Linnénä”.
Noin 52 000 näytettä. Nylander oli aikansa johtava jäkälätutkija, jonka kokoelma on tieteellisesti erittäin merkittävä. Nylander oli myös ensimmäinen suomalainen kasvitieteen professori. Nylanderin julkaisemia tutkimuksia on noin 300, joiden joukossa on myös jäkälätieteen perusteoksia. Hän kuvasi noin 3 000 tieteelle uutta jäkälälajia.


title: Kasvimuseo

text:
Muita tärkeitä sienikokoelmia:
Hän oli tunnettu Suomen sienitieteen isänä
Nykytutkimus


title: Kasvimuseo

text: Sieniosastolla tutkitaan nykyään muun muassa jäkälien, helttasienten ja kääväkkäiden systematiikkaa ja ekologiaa. Aikaisemmin 1900-luvun loppupuolella on tutkittu muun muassa Itä- ja Kaakkois-Aasian jäkäliä.


title: Kärrtorp

text: Kärrtorp on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella ("Söderort") ja kuuluu Skarpnäckin kaupunginosa-alueeseen. Kaupunginosaa rajaavat Bagarmossenin, Skarpnäcks Gårdin, Enskededalenin, Gamla Enskeden, Hammarbyhöjdenin ja Björkhagenin kaupunginosat sekä Nackan kunta. Kärrtorpin kaupunginosa muodostettiin 1. helmikuuta 1948. Kärrtorpin nimi juontaa juurensa vuonna 1895 rakennetusta torpasta. Kaupunginosa on maa-alaltaan 1,04 neliökilometrin suuruinen. Siellä asuu noin 4 700 ihmistä. Tukholman metron Kärrtorpin metroasema avattiin 19. marraskuuta 1958. Se on osa T-bana 1 -linjaa ("vihreä linja").


title: Niskavuoren Aarne

text: Niskavuoren Aarne on Edvin Laineen ohjaama suomalainen mustavalkoinen draamaelokuva vuodelta 1954. Se perustuu Hella Wuolijoen näytelmään "Niskavuoren leipä". Niskavuori-sarjan aikajärjestyksessä elokuva on neljäs, ja sen tapahtumat sijoittuvat vuoden 1937 Hämeeseen ja Helsinkiin. Kerronnaltaan se edustaa perinteistä maalaisepiikkaa. Elokuvan alkua elävöittävät ilmakuvat Hämeen järvistä ja metsistä sekä pitkä kansanlaulu- ja kansantanssiosuus. Heikki Aaltoila sai "Niskavuoren Aarnen" musiikista Jussi-palkinnon 15. marraskuuta 1954.


title: Niskavuoren Aarne

text: "Niskavuoren naiset" -elokuvan tapahtumista on kulunut viisi vuotta. Kyösti Kallio on Suomen presidentti, kansalla menee taloudellisesti suhteellisen hyvin. Toisen maailmansodan synkät pilvet häämöttävät kuitenkin uhkaavasti horisontissa. Aarne on muuttanut uuden vaimonsa Ilonan kanssa Helsinkiin. Loviisan ja Aarnen välit ovat olleet vuosia poikki, mutta sisimmässään Loviisa toivoo Aarnen palaavan Niskavuorelle. Aarnen entinen vaimo Martta ja Loviisa hallitsevat Niskavuorta ja tulevat pakon edessä jotenkuten toimeen keskenään. Martta pitää kuitenkin Loviisan ja monen muunkin mielestä suurtilalla liian kovaa kuria. Esimerkiksi alkoholia hän ei Niskavuoren katon alla suvaitse lainkaan. Hän kuhertelee pehtoorin kanssa ja on tälle raskaana, mutta ei halua pehtoorin vaimoksi, se ei olisi hänen arvolleen sopivaa. Eronnut lääkäri Varelius vastaa paremmin Martan vaatimuksia. Pehtoori aiheuttaa Martalle lisäksi häpeää ilmestyessään juovuksissa Loviisan nimipäiväkutsuille. Martta saa vanhan emännän suunniltaan vihjatessaan hänelle raskauden keskeytyksen mahdollisuudesta. Miniän ja anopin raju riita saa Loviisan vihdoin tekemään päätöksen matkasta Aarnen luo Helsinkiin.


title: Niskavuoren Aarne

text: Aarne ja Ilona eivät ole avoimesti vierailleet Niskavuorella sen jälkeen, kun sieltä yhdessä lähtivät talvella 1932. Aarne on kuitenkin antanut pehtoorille neuvoja tilan hoidosta kirjeitse ja käynyt kotitilallaan salaa Loviisalta ja Martalta. Loviisa alkaa laskelmoida asioita niin, että Aarnen paluu Niskavuorelle tulisi mahdolliseksi. Hän lähtee Helsinkiin tapaamaan poikaansa ja miniäänsä. Loviisan Helsingin-vierailuun on sovitettu kohtaus, jossa hän käy railakkaan keskustelun presidentti Kallion kanssa eduskuntatalon aulassa etsiessään poikaansa ympäri kaupunkia. Loviisan lapset kokoontuvat Aarnen ja Ilonan asuntoon Anna-Liisaa lukuun ottamatta. Myös Simolan isäntä kutsutaan paikalle. Alkaa juonittelu Martan ostamiseksi ulos Niskavuorelta. Martan osuuden lunastaminen Aarnelle vaatii suuria taloudellisia uhrauksia, joihin Loviisan muut lapset suhtautuvat vastahakoisesti. Lisäksi tarvitaan joku joka huolehtisi Martan puoliskon ostosta ja sen myynnistä edelleen niskavuorelaisille.


title: Niskavuoren Aarne

text: Martalla on maatilassa kiinni mittava omaisuus, puolet Niskavuoren tilasta, jonka hän on hyvinkin valmis myymään - kenelle tahansa paitsi niskavuorelaisille. Hän on mennyt naimisiin tohtori Vareliuksen kanssa ja katkeroittanut pehtoorin. Kun Martta saa tietää, että hänen selän takanaan on juoniteltu, hän ryntää Niskavuorelle ja repii kauppakirjat, joita ollaan juuri allekirjoittamassa. Ilona on kaiken aikaa vastustanut ajatusta muuttamisesta Niskavuorelle ja on tyytyväinen, mikäli Martta ei suostu kauppaan. Loviisa käyttää tätä asetelmaa hyväkseen. Hän ymmärtää, että Martta suostuu myymään osuutensa Niskavuoresta suoraan Aarnelle tehdäkseen kiusaa Ilonalle. Onnistuneen kaupan jälkeen Aarnen ja Loviisan on suostuteltava Ilona muuttamaan Niskavuorelle. Ilona ehdottaa, että hän ja Aarne asuisivat eri paikoissa, mutta taipuu lopulta aviomiehensä ja anoppinsa tahtoon. Hän istuutuu pöydän päähän Niskavuoren uutena emäntänä.


title: Niskavuoren Aarne

text: "Niskavuoren Aarne" kuvattiin syyskesällä 1953 ja talvella 1954. Ulkokuvia otettiin Hausjärvellä, Imatralla, Nurmijärvellä ja Sipoossa. Niskavuoren tilaa esittää Miekkalan tila Hausjärvellä.


title: Niskavuoren Aarne

text: Laineen toivomuksesta Wuolijoki kirjoitti vain muutama viikko ennen kuolemaansa tarinaan lisäjakson, jossa Loviisa tapaa presidentti Kallion eduskuntatalossa.


title: Niskavuoren Aarne

text: Olga Tainio, joka vuoden 1938 "Niskavuoren naiset" -elokuvassa tulkitsi Loviisaa, nähdään nimeämättömässä osassa Loviisan-päivän vieraana. Olavi Ahoselle sivuosa poika-Niemisenä oli ensimmäinen elokuvarooli.


title: Niskavuoren Aarne

text: Kriitikoiden arviot "Niskavuoren Aarnesta" olivat pääasiassa myönteisiä. Elokuvan luonnontunnelmia kehuttiin lyyrillisen herkiksi. "Ilta-Sanomien" Jussi Montonen totesi Elsa Turakaisen vanhan emännän ”edustavan ehdottomasti korkealuokkaisinta näyttelijäntyötä, mitä suomalainen elokuva pystyy yleisölleen tarjoamaan”. "Helsingin Sanomien" kriitikko kirjoitti, että elokuva on vuoden kotimaisten uutuuksien joukossa ”selvästi positiivisin ja paras tapaus, kokonaisilmeeltään hyvin sympaattinen ja ennen kaikkea kauniisti suomalainen.”


title: Niskavuoren Aarne

text: Televisiossa elokuva esitettiin ensi kerran 30. tammikuuta 1964. Finnkino Oy on julkaissut elokuvan VHS:nä ja DVD:nä.


title: Ghowrin maakunta

text: Ghowrin maakunta eli Ghorin maakunta on yksi Afganistanin 34 maakunnasta. Se sijaitsee maan keskiosassa. Vuonna 2006 siellä arvioitiin elävän noin 598 600 asukasta. Maakunnan pääkaupunki on Chaghcharan.


title: Ghowrin maakunta

text: Ghowr kuului Persiaan vuosisatojen ajan. Siellä on Unescon maailmanperintökohde Jamin minareetti.


title: Makris

text: Makris oli kreikkalaisessa mytologiassa Aristaioksen, mehiläistenhoidon keksijän, ja Autonoen tytär. Hän oli vastasyntyneen Dionysoksen ensimmäinen hoitaja, sillä hän kostutti lapsen rutikuivat huulet hunajalla sen jälkeen kun Hera oli tuhonnut tämän äidin Semelen. Hera oli houkutellut Semelen pyytämään rakastajaansa Zeusta ilmestymään eteensä jumalhahmossaan. Semele kuitenkin paloi tulessa, koska kuolevaiset eivät kestä katsoa jumalia, ja Hermes joutui pelastamaan Dionysoksen liekeistä ja tuomaan tämän Makriin hoidettavaksi Euboiaan.


title: Makris

text: Hera kuitenkin huomasi Hermeen pelastaneen Dionysoksen ja kostoksi lapsen hoitamisesta karkotti Makriin Euboiasta, ja tämä pakeni Faiakean saarelle.


title: Helmandin maakunta

text: Helmandin maakunta on yksi Afganistanin 34 maakunnasta. Se sijaitsee maan eteläosassa Pakistanin rajalla. Vuonna 2006 siellä arvioitiin elävän noin 799 000 asukasta. Maakunnan pääkaupunki on Lashkar Gah.


title: Helmandin maakunta

text: Siellä virtaa Helmandjoki läpi aavikon, joka on paikoin saatu hedelmälliseksi keinokastelun avulla. Helmandissa tuotetaan noin 20 % maailman oopiumista.


title: Topher Grace

text: Christopher "Topher" Grace (s. 12. heinäkuuta 1978 New York City, New York, Yhdysvallat) on yhdysvaltalainen näyttelijä, joka tunnetaan roolistaan Eric Formanina komediasarjassa "70’s Show".


title: Topher Grace

text: Topher kasvoi Connecticutissa ja kävi koulua Massachusettsissa. Pienenä hän osallistui moniin musikaaleihin. Vuonna 1998 hän alkoi näytellä "70’s Show" -televisiosarjassa. Hän sai Eric Formanin roolin, koska sarjan tekijät Bonnie ja Terry Turner olivat nähneet hänen esiintyneen samassa lukionäytelmässä heidän tyttärensä kanssa.


title: Topher Grace

text: Vuonna 2018 Grace näytteli David Dukea elokuvassa "BlacKkKlansman".


title: Jowzjanin maakunta

text: Jowzjanin maakunta on yksi Afganistanin 34 maakunnasta. Se sijaitsee maan pohjoisosassa. Vuonna 2006 siellä arvioitiin elävän noin 461 700 asukasta. Maakunnan pääkaupunki on Sheberghan.


title: Jowzjanin maakunta

text: Silkkitie kulki aikoinaan Jowzjanin läpi Sheberghanin kaupungin kautta. Jowzjanissa on porattu maakaasua jo vuodesta 1967 Khowaja Gogerakin kaasukentällä. Maakunnassa on muitakin kaasu- ja öljykenttiä.


title: Armeijaryhmä Kuurinmaa

text: Armeijaryhmä Kuurinmaa () oli Saksan itärintaman armeijaryhmä, jonka puna-armeija saartoi Kuurinmaalle operaatio Bagrationin yhteydessä syksyllä 1944. Armeijaryhmä pysyi motitettuna sodan loppuun asti ja oli antautuessaan 9/10. toukokuuta 1945 suurin Saksan armeijan yhtenäisenä säilynyt sotilasyksikkö. Kuurinmaan armeijaryhmä koostui 16. ja 18. armeijasta.


title: Armeijaryhmä Kuurinmaa

text: Puna-armeijan edettyä Itämeren rannalle lähellä Niemenjokea 10. lokakuuta 1944 Saksan pohjoinen armeijaryhmä joutui eristyksiin muista itärintaman joukoista. Mottiin jäi noin 200 000 sotilasta 26:ssa divisioonassa.


title: Armeijaryhmä Kuurinmaa

text: Kuurinmaan armeijaryhmä syntyi 25. tammikuuta, kun Adolf Hitler nimitti vanhan pohjoisen armeijaryhmän Kuurinmaan armeijaryhmäksi, entisen keskustan armeijaryhmän pohjoisen armeijaryhmäksi ja armeijaryhmä A:n keskustan armeijaryhmäksi.


title: Armeijaryhmä Kuurinmaa

text: Kuurinmaan armeijaryhmä kävi kuusi suurta mottitaistelua 15. lokakuuta 1944 – 4. huhtikuuta 1945 välisenä aikana.


title: Armeijaryhmä Kuurinmaa

text: Armeijaryhmä Kuurinmaan komentajat:


title: Nangarharin maakunta

text: Nangarharin maakunta on yksi Afganistanin 34 maakunnasta. Se sijaitsee maan itäosassa, Pakistanin rajalla. Vuonna 2006 siellä arvioitiin elävän noin 1289 00 asukasta. Maakunnan pääkaupunki on Jalalabad.


title: Nangarharin maakunta

text: Nangarhar on ollut Afganistanin suurimpia oopiumin tuotantoalueita. Kehitysprojektien avulla oopiumintuotantoa on saatu vähennettyä, mutta samalla osa talonpojista on joutunut pahaan velkakierteseen.


title: Armeijaryhmä Veiksel

text: Armeijaryhmä Veiksel tai armeijaryhmä Vistula () oli saksalainen itärintamalla palvellut armeijaryhmä, joka muodostettiin vuonna 1945 Berliinin puolustamiseksi. Armeijaryhmän komentajana toimi aluksi Reichsführer-SS Heinrich Himmler, mutta hänen tilalleen nimitettiin 20. maaliskuuta kenraali Gotthard Heinrici. Armeijaryhmä Veiksel osallistui Berliinin taisteluun ja osat siitä jatkoivat taistelua Saksan antautumiseen 8. toukokuuta asti. Armeijaryhmän vahvuus oli noin 500 000 miestä, mutta se oli varsin huonosti varusteltu.


title: Västertorp

text: Västertorp on yksi Tukholman kaupunginosista. Se sijaitsee eteläisen Tukholman alueella ("Söderort") keskustasta lounaaseen, ja kuuluu Hägersten-Liljeholmenin kaupunginosa-alueeseen. Kaupunginosaa rajoittavat Fruängenin, Hägerstensåsenin, Mälarhöjdenin ja Hägerstenin kaupunginosat. Västertorp muodostettiin virallisesti 1. helmikuuta 1948.


title: Västertorp

text: Västertorpin asemakaava valmistui 1947 ja kaupunginosan ensimmäinen vaihe rakennettiin 1949–1952. Se oli ensimmäinen Tukholmaan toisen maailmansodan jälkeen rakennettu lähiö. Västertorpin metroasema avattiin vuonna 1964. Nykyisin kaupunginosassa asuu noin 5 500 ihmistä, ja se on maa-alaltaan 0,82 neliökilometrin suuruinen.


title: Västertorp

text: Västertorp tunnetaan etenkin lukuisista ulkoilmaveistoksistaan. Joukossa on muun muassa Henry Mooren ja Arne Jonesin töitä. Ajatus veistosten sijoittelusta oli alkujaan alueen rakennuttaneen Olsson & Rosenlund -yhtiön johtajan Fritz H. Erikssonin.


title: Takharin maakunta

text: Takharin maakunta on yksi Afganistanin 34 maakunnasta. Se sijaitsee maan koillisosassa Tadžikistanin rajalla. Vuoden 2012 väestönlaskennan mukaan siellä on 931 024 asukasta. Maakunnan pääkaupunki on Afganistanin kuudenneksi suurin kaupunki Taloqan.


title: Kissa vieköön

text: Kissa vieköön on vuosina 1987–1988 MTV:llä lähetetty suomalainen sketsisarja. Sarjan käsikirjoitti Pertti Reponen. Ohjelmaa esitettiin kerran kuukaudessa lauantaisin klo 22.15–23.15.


title: Kissa vieköön

text: Sarjan sketsejä on julkaistu Pertsa Reposen kirjassa "Pertsan parhaita" (WSOY, 1988).


title: Kissa vieköön

text: Scanbox ja MTV3 julkaisivat sarjan DVD:nä 13. helmikuuta 2013.


title: Tenacious D (albumi)

text: Tenacious D on yhtye Tenacious D:n esikoisalbumi. Albumilla vierailevat mm. Dave Grohl, Page McConnell, Warren Fitzgerald ja Steve McDonald. Suuri osa albumin kappaleista on uusia versioita yhtyeen tv-sarjassa nähdyistä kappaleista.


title: Tenacious D (albumi)

text: Kenties albumin tunnetuin kappale on "Tribute", joka on kunnianosoitus "maailman parhaalle laululle", jonka Tenacious D omien sanojensa mukaan oli joskus itse tehnyt, mutta myöhemmin unohtanut sen. "Tribute" on myös ensimmäinen yhtyeen tekemä kappale. Televisiosarjassa nähdyssä versiossa viitattiin varsin selkeästi (Kage soittaa välillä pätkiä kappaleesta), että tämä "maailman paras laulu" olisi Led Zeppelinin Stairway to Heaven. Toisaalta yhtye on sanonut kappaleen syntyneen Metallican kappaleen One innoittamana.


title: Tenacious D (albumi)

text: Albumi sai hyvin erilaisia, mutta pääosin kuitenkin positiivisia arvosteluita kriitikoilta. Albumia kehuttiin sen hauskuudesta ja rokkaavaisuudesta, mutta kritisointia aiheutti se, että suurin osa albumin kappaleista oli nähty jo televisiosarjassa.


title: Vanjärvi (Turkki)

text: Vanjärvi (, , ) on Turkin suurin järvi. Se sijaitsee maan itäosassa lähellä Iranin rajaa 1 646 metrin korkeudessa. Järvi on noin 120 kilometrin pituinen ja sen pinta-ala on noin 3 713 neliökilometriä. Suurin syvyys on noin 457 metriä ja tilavuus 607 kuutiokilometriä. Vanjärvi on laskujoeton suolajärvi. Veden suolapitoisuus on noin 2,2 % ja pH 9,8.


title: Vanjärvi (Turkki)

text: Vanjärvi syntyi, kun Nemrut Dağı -tulivuori purkautui ja laavavirta patosi seudun alangon läpi virtaavan joen. Vanjärven saarilla elää muun muassa riistalintuja, kahlaajia, isotrappeja, flamingoja, kapustahaikaroita, pelikaaneja, tuulihaukkoja sekä yöhaikaroita.


title: Vanjärvi (Turkki)

text:
Järven itärannalla sijaitsee Vanin maakunnan pääkaupunki Van. Vanin ja Tatvanin välillä liikennöi matkustajalautta.
Järvellä on huomattava merkitys armenialaiselle kulttuurille. Muinoin se oli Urartun valtakunnan keskusaluetta. Akdamarin saarella sijaitseva vuosina 915–921 rakennettu Pyhän ristin armenialainen kirkko restauroitiin ja vihittiin taas käyttöön 2007. Järven lähettyviltä kerrotaan olevan kotoisin kissarotu turkkilainen van.


title: Armeijaryhmä A (itärintama)

text: Armeijaryhmä A () oli Saksan Wehrmachtin itärintaman armeijaryhmä, joka luotiin operaatio Sinistä varten jakamalla Etelän armeijaryhmä armeijaryhmiin A ja B. Armeijaryhmä A:n tavoitteeksi asetettiin Kaukasian öljykenttien valloittaminen.


title: Armeijaryhmä A (itärintama)

text: Armeijaryhmä A:han kuului sen perustamishetkellä 1. panssariarmeija, 17. armeija, 3. romanialainen armeija ja 11. armeija.


title: Armeijaryhmä A (itärintama)

text: 25. tammikuuta 1945 Adolf Hitler uudelleennimesi armeijaryhmä A:n Keskustan armeijaryhmäksi ja alkuperäisen Keskustan armeijaryhmän Pohjoisen armeijaryhmäksi alkuperäisen Pohjoisen armeijaryhmän jäätyä mottiin Kuurinmaalle ja Keskustan kärsittyä tappioita edellisen kesän operaatio Bagrationissa.


title: Armeijaryhmä A

text: Armeijaryhmä A oli kahden eri joukko-osaston nimi toisessa maailmansodassa:


Network Institute for Global Democratization (NIGD) on kansainvälinen aktivistien ja tutkijoiden verkosto, joka perustettiin Helsingissä 1997. NIGD pyrkii edistämään demokraattisten periaatteiden toteutumista maailmanlaajuisesti ja se oli mukana Maailman sosiaalifoorumin perustamisessa.


title: Olympus E-1

text: Olympus E-1 on Olympuksen vuonna 2003 esittelemä kamera. Se oli ensimmäinen alusta asti täysin digitaaliseksi suunniteltu järjestelmäkamera.


title: Olympus E-1

text: E-1:ssä käytetään Four Thirds -objektiivikiinnitystä ja -kuvajärjestelmää. Se tarkoittaa, että järjestelmän kenno on pienempi kuin 35 mm:n negatiivi, joten järjestelmästä on saatu kevyempi ja pienempi kuin kilpailijoiden vastaavista.


title: Olympus E-1

text: Pääpiirteet:


title: Olympus E-1

text: Joskus pitkillä valotusajoilla näkyy kirkkaita pisteitä. Ilmiötä kutsutaan pitkän valotuksen kohinaksi. Kytkemällä päälle "noise filter" -tekniikan E-1 poistaa kirkkaat kohdat.


title: Olympus E-1

text: E-1:n kehitystä on kutsuttu myös Olympuksen Zuiko-objektiivinimen elvyttämiseksi, vaikka uuden objektiivisarjan nimi onkin Zuiko Digital. E-1:tä myytiin yleensä sääsuojatun Zuiko Digital 14-54 mm:n 1:2.8-3.5 zoom-objektiivin kanssa.


title: Olympus E-1

text: Olympus jakoi aikaisemmin ilmaiseksi OM-adaptereita, joilla voitiin kytkeä vanhoja OM-kiinnityksellä varustettuja objektiiveja uuteen 4/3-kiinnitykseen. Enää adaptereita ei saa ilmaiseksi, mutta niitä on edelleen saatavana. Adapterilla saadaan käyttöön laaja valikoima vanhempia manuaalitarkenteisia objektiiveja.


title: Armeijaryhmä B

text: Armeijaryhmä B oli kolmen eri joukko-osaston nimi toisessa maailmansodassa:


title: Fin de siècle

text: Fin de siècle (ranskaa, suomeksi ”vuosisadan loppu”) on kulttuuri- ja aatehistoriallinen käsite, jolla yleensä viitataan 1800–1900-luvun vaihteen Euroopassa vallinneeseen kulttuuri-ilmapiiriin. Ensimmäistä maailmansotaa edeltäneen hyvinvoinnin kauden, belle époquen, lopulla nousi dekadentti aatesuuntaus, johon liittyi rappio, lopun läheisyys, muutos ja uuden aikakauden odotus.


title: Fin de siècle

text: Käsitettä käytetään myös yleisemmässä merkityksessä, historiallisesta yhteydestään irrotettuna, kuvaamaan aikakauden lopun ilmapiiriä.


title: Fin de siècle

text: Käsite fin de siècle syntyi 1800-luvun lopulla Ranskassa kuvaamaan väsähtäneen ironian, epäilevän asenteen ja nautinnonhalun leimaamaa olemassaolon tapaa. Se on peräisin F. de Jouvenotin ja H. Micardin näytelmän nimestä (1888) (Facta-tietopalvelu).


title: Fin de siècle

text: Käsite liittyy belle époqueksi kutsuttuun aikakauteen, joka vallitsi Euroopassa 1880-luvulta 1910-luvulle. Belle époqueta (”kaunista aikakautta” tai ”kultaista aikaa”) leimasi suurvaltojen välinen rauha, uusien teknologioiden esiinmarssi ja uudet taidemuodot, kuten elokuva.


title: Fin de siècle

text: Fin de siècle kuvaa nimenomaan belle époquen loppukautta, jolloin yltäkylläisyys ja elämän nautinnollisuus alkoi pitkästyttää hyvinvoivia yhteiskuntaluokkia. Samalla tunne väistämättä lähestyvästä muutoksesta voimistui. Vuonna 1914 alkoi ensimmäinen maailmansota.


title: Fin de siècle

text: Fin de siècleen liitetään yleensä dekadenssin käsite. Usein näillä tarkoitetaan samaa asiaa.


title: Fin de siècle

text: Dekadenssillä voidaan tarkoittaa useita ominaisuuksia, mutta pääasiassa sillä viitataan rappiollisuuteen, hedonismiin ja heikkoon moraaliin. Fin de siècle asenteelle taas on tyypillistä todellisuuspakoisuus, esteettisyyden ylikorostus ja rappion ihannointi.


title: Fin de siècle

text: Fin de sièclellä ja erityisesti dekadenssilla tarkoitetaan usein taidesuuntausta, joka eli voimakkaimmin 1800- ja 1900-luvun vaihteessa.


title: Fin de siècle

text: Dekadentti liike juontaa juurensa Edgar Allan Poen ja Théophile Gautierin teksteihin 1830-luvulla, mutta saavutti näkyvyyttä vasta Charles Baudelairen "Pahan kukkia" -teoksen (julk. 1857, suomennettu 1962) myötä, ja kulminoitui fin de siècleen.


title: Fin de siècle

text: Dekadenssiin liittyy korostunut tietoisuus omasta itsestä, joka syntyy usein liiasta hyvinvoinnista ja yltäkylläisyydestä. Dekadenttia asennetta ilmensi Baudelairen ohella muun muassa runoilija Paul Verlaine sekä kirjailija Oscar Wilde. Teoksissaan nämä rikkoivat totuttuja rajoja ja herättivät aikalaisissaan paheksuntaa. Baudelairen "Pahan kukkia" sai aikaan sakkotuomion. Wilden kirjoittama "Dorian Grayn muotokuva" joutui ankaran kritiikin kohteeksi homoeroottisten sävyjensä vuoksi.


title: Fin de siècle

text: 1800-luvun lopulla Eurooppaa villitsi symbolismiksi nimetty taidesuuntaus, joka leimasi myös fin de siècleä. "Pahan kukkia" on nimetty symbolismin esikuvaksi runoudessa, kuvataiteessa taas Paul Gauguinin todellisuutta jäljittelemätön viivan käyttö edusti symbolismia. Symbolismille onkin tyypillistä todellisuuden kuvaaminen ”sellaisena kuin se on”, irtautuminen todenmukaisuudesta. Symbolismi vastustaa realismia ja naturalismia. Kiinnostuksen kohteina olivat ihmisen sielunelämä ja unet, reaalimaailman ulkopuoliset ilmiöt.


title: Fin de siècle

text: Fin de siècleen liittyy myös estetismin tyylisuunta, joka vaikutti Englannissa vuosisadan vaihteessa. Käytännössä estetismi tarkoittaa samaa kuin dekadenssi Ranskassa.


title: Fin de siècle

text: Yleisemmin fin de sièclellä tarkoitetaan usein vuosisadan loppua tai tietyn aikakauden päättymistä.


title: Gini-kerroin

text: Gini-kertoimella voidaan mitata matemaattisesti tietyn jakauman epätasaisuutta. Yleisimmin Gini-kerrointa käytetään kuvaamaan tuloerojen suuruutta. Kertoimen kehitti italialainen tilastotieteilijä Corrado Gini vuonna 1912.


title: Gini-kerroin

text: Gini-kerroin on tulonjakautumisen tasa-arvoisuuden mittari. Se kuvaa tuloeroja keskitetysti. Gini-kertoimen raja-arvoja ovat 0 ja 1: täydellisen tasaisessa tulonjaossa arvo on 0, kun taas maksimaalisesti epätasaisen tulonjaon toteutuessa arvo on 1, jolloin yksi henkilö saa kaiken tulon. Toisin sanoen, mitä suurempi arvo, sitä epätasaisemmin tulot ovat jakautuneet. Gini-arvo voidaan esittää myös sadalla kerrottuna, jolloin raja-arvot ovat vastaavasti 0 ja 100.


title: Gini-kerroin

text: Tulonjakokuvauksissa käytetään yleisesti menetelmää, jossa tulonsaajat järjestetään tulojen suuruuden mukaan nousevaan järjestykseen ja lasketaan sitten kunkin desiilin tai kvintiilin osuudet tulojen kokonaissummasta. Vertaamalla keskenään tuotannontekijätulojen jakaumaa ja käytettävissä olevien tulojen jakaumaa saadaan käsitys tulojen uudelleenjaon vaikutuksista.


title: Gini-kerroin

text: Tuloerojen kuvauksessa joudutaan ottamaan kantaa myös siihen vertaillaanko kotitalouksien vai yksittäisten henkilöiden välistä tulonjakoa. Kummassakin on puolensa. Yleensä yksilön toimeentulo määräytyy koko kotitalouden taloudesta, mutta toisaalta tilastoissa suuren kotitalouden henkilöt saavat vähemmän painoarvoa kuin esimerkiksi yhden hengen kotitalouden henkilö. Tulojen jakautuminen kotitalouden sisällä voi vaihdella, mikä tuo haastetta tutkimiseen.


title: Gini-kerroin

text: Lähde


title: Gini-kerroin

text: Gini-kerrointa voidaan käyttää myös yhteiskunnan tasa-arvoisuuden mittaamiseen. Kerrointa voidaan soveltaa muun muassa seuraaviin muuttujiin:


title: Gini-kerroin

text: Gini-kerroin mittaa todennäköisyysjakauman hajontaa. Gini-kerroin formula_1 kuvastaa jakauman eriarvoisuutta.


title: Gini-kerroin

text:
formula_2 (formula_3)
kuvastaa arvojen formula_4 todennäköisyysmassaa siten
että formula_5, formula_6 ja formula_7. Tällöin formula_8 on kertymäfunktio
mitattavalle suureelle formula_9.


title: Gini-kerroin

text:
Piirretään laatikko formula_10 ja sen sisään käyrät
formula_11 (suora viiva) ja formula_2. Gini-kerroin
formula_13,
missä formula_14 on käyrän formula_11 ja käyrän formula_8 väliin jäävä pinta-ala, ja formula_17 on käyrän formula_8 alle jäävä pinta-ala
formula_19


title: Gini-kerroin

text: Huom. formula_20 koska käyrä formula_11 rajoittaa näiden kummankin pinta-alan yksikköneliön sisällä.


title: Gini-kerroin

text:
Tämän seurauksena formula_22 tarkoittaa samanarvoisten alkioiden jakautumaa (jolloin käyrä formula_8 seuraa käyrää formula_11).
formula_25 tarkoittaa täysin eriarvoista käyrää.


title: Gini-kerroin

text: Tapauksessa jossa formula_25 kaikki tulot ovat kasautuneet jakauman kärkeen: formula_27, kun formula_28 ja formula_7.


title: Gini-kerroin

text:
Koska formula_20, saadaan
formula_31.


title: Gini-kerroin

text:
Diskreetille todennäköisyysjakaumalle
formula_32, missä formula_33, ja formula_34, Gini-kerroin formula_1 saadaan määritettyä seuraavasti:
formula_36 missä
formula_37 ja formula_38.


title: Lonkkaluu

text: Lonkkaluu () on suuri, litteä ja epäsäännöllisen muotoinen luu, joka on osa luista lantiorengasta. Oikean- ja vasemmanpuoleinen lonkkaluu muodostavat yhdessä lantion sivu- ja etuseinät.


title: Lonkkaluu

text: Lonkkaluu muodostuu kolmesta osasta, jotka ovat suoliluu ("os ilium"), istuinluu ("os ischii"), ja häpyluu ("os pubis"). Osat ovat nuorella ihmisellä ja eläimellä erillisiä luita, mutta aikuisikään mennessä ne luutuvat kiinni toisiinsa.


title: Lonkkaluu

text: Kaksi lonkkaluuta yhtyvät toisiinsa joustavalla häpyliitoksella ("symphysis pubica"), joka muodostuu häpyluiden liittyessä toisiinsa. Häpyluiden välissä on rustolevy. Tämäkin liitos luutuu vanhemmiten, mutta se saattaa kuitenkin hormonitoiminnan seurauksena hieman löystyä. Näin tapahtuu muun muassa raskauden yhteydessä.


title: Lonkkaluu

text: Lonkkaluun kolmen luun runko-osat yhtyvät lonkkamaljassa ("acetabulum"), kuppimaisessa nivelkuopassa, johon reisiluun pää niveltyy muodostaen lonkkanivelen. Ristiluun kanssa lonkkaluu muodostaa risti-suoliluunivelen, kun lonkkaluun suoliluun facies auricularis ja ristiluun siiven facies auricularis yhtyvät.


title: 16 (luku)

text: 16 (kuusitoista) on luonnollinen luku, joka tulee luvun 15 jälkeen ja lukua 17 ennen.


title: Långbro

text: Långbro on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella ("Söderort"), ja kuuluu hallinnollisesti Älvsjön kaupunginosa-alueeseen. Kaupunginosa tunnettiin ennen suuresta mielisairaalastaan, mutta nykyään sairaalarakennus on kunnostettu asunnoiksi. Suurimmaksi osaksi muu asuntokanta koostuu omakotitaloista. Långbro on maa-alaltaan 1,93 neliökilometrin suuruinen, ja siellä asuu noin 4900 ihmistä.


title: Herrängen

text: Herrängen on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella ("Söderort"), ja kuuluu hallinnollisesti Älvsjön kaupunginosa-alueeseen. Kaupunginosaa rajaavat Fruängenin, Långbron ja Långsjön kaupunginosat sekä Huddingen kunta. Herrängen on saanut nimensä Herrängenin kartanosta, joka rakennettiin 1780-luvulla. Kaupunginosa on maa-alaltaan 1,36 neliökilometrin suuruinen, ja siellä asuu noin 3130 ihmistä.